text:
"Ndatsikamiwe ariko simperanwa. Mfite inkovu ariko ntizintera ubusembwa. Ndababaye ariko ndacyafite icyizere. Ndananiwe ariko imbaraga ntizishira. Mfite umujinya ariko si umuranduranzuzi. Ndihebye ariko sindakurayo amaso".
Bavuga burya ko nta joro ridacya! Umwijima waryo uko ungana kose! Ngo n’ "Uburere bunyuza imfura mu mwijima". Kandi iteka urumuri rukawuganza!
Aho wenda ntitwigiza nkana?
Bavuga ko tutazi abana bacu,
Bakanenga ibiganiro byo mu miryango yacu.
Binubira ko umuryango mugari utererana abari mu mage.
Nk’Umuryango kandi tukagawa y’uko dutoneka ibikomere by’abo bikekwa ko twatereranye, ngo twirengagije impamvu z’agahinda kabo. Biranashoboka ko aha haba harimo ukuri, kimwe n’uko habamo kwirengagiza ukuri, ibi byo bikaba byanatera impungenge.
Uburyo uburwayi bwo mu mutwe bwakirwa mu muryango, ntibisobanura iteka ko nta rukundo ruhari, ahubwo ni uburemere bwo kutamenya no gusobanukirwa ubwo burwayi no kwanga kwemera ko turembye kuko "Imfura ishinjagira ishira"! Maze abantu bagahitamo uburyo budahangana n’ubu burwayi, bikabasenya kurushaho. Nyamara twese turabizi, burya Imfura ntiheranwa!
Twahangana dute n’ikibazo cyo kudasobanukirwa uburwayi bwo mu mutwe, by’umwihariko agahinda gakabije? Hari byinshi bidushavuza,bimwe muri byo, tukabinyura hejuru:
Ihungabana rihererekanywa ibisekuru n’ibisekuruza.
- Gutakaza umuco wacu kubera umuvuduko w’iterambere ry’isi.
- Icyuho gikabije mu bukungu n’imibereho y’abantu.
- Kwirukira ibintu no kugira ibyishimo by’akanya gato.
- … N’ibindi ntarondora.
Birakabije. Siko mubibona?
"Nta mubyeyi ubura uko agenza, amaburakindi ku we yo akamushegesha!"
Mbega ukuntu bibabaza ababyeyi,
Kubura uburyo ugenza ngo uramire uwawe,
Umukize agahinda kamugereye,
Agahinda kabo nabo karumvikana!
Mbega ukuntu sosiyete ishobora kwirengagiza ubu burwayi,
Ndetse bigafatwa nkaho ari ibisanzwe!
Mbega ukuntu gukira ibikomere bigoye,
Nyamara kandi bikaba ari ngombwa,
Kuko nta buhungiro bundi twizeye.
Nubwo twakerensa ubu burwayi, ingaruka zabwo zo zihoraho (zirimo ubushomeri, impinduka za hato na hato z’imibereho, ikoreshwa ry’ibiyobyabwenge n’iyindi myitwarire idahwitse, kwiyangiza byavamo no kwiyahura), zitugeraho twese hatitawe ku mbaraga zose dukoresha ngo abana bacu barusheho kubaho neza.
Ibi bibazo bitwigirizaho nkana, bikatwereka ko hari byinshi tutazi!
Kuganira kuri ibi bibazo, ntibigamije guhangana mu mvugo no kwitana ba mwana. Si ukugira ngo tumenye uri mu kuri cyangwa uri mu makosa, dukeneye kumenya icyadufasha guhangana n’ikibazo cy’uburwayi buzahaza ubuzima bwo mutwe maze tukagira ubuzima bwiza.
Guhangana n’indwara zibasira ubuzima bwo mu mutwe mu rubyiruko rwacu, ntibyagakwiye gufatwa nk’umukino wo guhangana hagati y’abato n’abakuze; aho bashinjanya kugira intege nke cyangwa kutagira icyo bitaho, nyamara bakirengagiza uburyo imiryango n’inshuti baremererwa cyane n’ibyo bibazo.
Ni urugamba turwana duhererekanya ariko tugamije kugerera ku murongo w’intsinzi rimwe nk’umwe w’abasiganwa kandi twese ntawe usigaye.
Mbibarize rero bana bacu,
- Ni iki twakora ngo tubafashe? Twakora iki ngo dufashanye?
- Ese mwe, uruhare rwanyu rwaba uruhe mu gihe mwaba mubonye ubwo bubasha?
- Mu gihe Igihugu gikora ibishoboka byose ngo kibahe amahirwe, mukoreshe ubwenge, ubumenyi n’ impano zanyu mu iterambere rigezweho, bijyanye n’ishusho mwifuza guha ubuzima bwanyu, mwabungabunga ubuzima bwanyu mute kugira ngo mukomeze kubaho, gukora neza no kubona andi mahirwe mashya?
Hari abakwibaza ko ababyeyi batumva agahinda kanyu! Burya benshi muri twe nk’ ababyeyi, tuzi umubabaro icyo ari cyo! Nubwo uyu munsi ari mwe duhangayikiye, akenshi kubera igishyika tugirira urubyiruko, mu by’ukuri, ibibazo by’ubuzima bwo mu mutwe byibasira abato bitaretse n’abakuru!
Ku bakuru nabo bagifata urubyiruko rwacu ko ntacyo rushoboye, nagira ngo mbamare impungenge ko urubyiruko rwacu, rusanzwe rurangwa n’imbaduko no guhanga ibishya! Ntakabuza ruzatugeza ku iterambere dushaka, twese duharanira, kandi bemye muri iyi si yihuta.
Nk’undi mubyeyi wese ubifuriza icyiza, reka nsoze ngira inama buri wese:
- Ujye wibuka guha agaciro urukundo uhabwa n’Igihugu, ababyeyi bawe, n’umuryango mugari; kandi nawe wiyiteho.
- Iyiteho bihagije, kandi wumve ko nta pfunwe gusaba no guhabwa ubufasha ukeneye.
- Iyiteho bihagije, kandi ntiwirengagize ubushobozi wifitemo bwo kuba uwo wifuza kuba no kuba imbarutso y’impinduka.
- Iyiteho bihagije, ku buryo wibona wageze ku nzozi zawe.
- Iyiteho bihagije, wiha intego, wishakemo n’imbaraga zo kuyigeraho.
Guhangana n’ijoro ry’icuraburindi, ni umukoro kandi ugoye. Nyamara ukaba umukoro wa ngombwa, ugusaba ubudaheranwa.
Reka mbabwire ko iyo umuntu yiyemeje kandi akagerageza, agira icyizere n’imbaraga zidakuka nk’izo nkura muri iri sengesho:
"Nyagasani,
Umpe amahoro y’umutima wakira ibyo ntashoboye guhindura,
Urampe imbaraga n’ubushobozi bwo guhindura ibyo nshoboye,
Umpe ubwenge n’ubushishozi bwo kumenya itandukaniro rya byombi."
J.K


c: text/html

text:
Ku wa 5 w’icya 11 Gisanzwe, B, 18/06/2021
Amasomo: 2 Kor 11,18.21b-30; Mt 6, 19-23.
Imiruho ya Pawulo Intumwa yabaye myinshi cyane. Ni we ubitwibwiriye mu isomo rya mbere. Abanyakorenti bari bakeneye ubuhamya nk’ubwa Pawulo kugira ngo bave mu byari byaratwaye benshi begukire Nyagasani nta kujarajara. Ese kuki Pawulo yibanda ku mibabaro ye? Ese twebwe hari imibabaro duhura na yo mu gusohoza ubutumwa bwa Yezu Kirisitu? Nimucyo tubitekerezeho.
1.Kwemera imibabaro, ikimenyetso cy’ijuru
Pawulo intumwa yaturondoreye imibabaro yose yanyuzemo. Nyamara ariko hari benshi bo mu kigero cye badamaraye. Bibwiraga ko ari aba mbere mu gukorera Imana. Nyamara Pawulo intumwa aragaragaza ko yabarushije muri byose. Impamvu ni uko Abari mu idini ya kiyahudi bari bibereye mu byo bamenyereye Amategeko y’idini abemerera. Igihe Yezu aje guhubanganya bimwe abisubiza mu mwanya ubereye Imana Data Ushoborabyose, abanyacyubahiro benshi bakomeye ku mico y’idini ntibaruhije bamwumva. Bumvaga ko ibyo ababwira bikakaye bityo bahitamo kwikomereza ibyo bamenyereye.
Uwiyemeje gukurikira Yezu Kirisitu aba aniyemeje kubabara nk’uko yababaye. Pawulo intumwa yarasuzuguwe aratotezwa nyamara Abayahudi bandi bigaramiye. Yaraburagijwe akubitwa ibiboko n’ibikoni, abandi bidamarariye. Yaraye rwa ntambi, arohama mu migezi, mu nzuzi no mu nyanja. Ariko se ubwo Pawulo Intumwa yashyaga yarura iki?
2.Kwizigamira ubukungu mu ijuru
Imibabaro ya Pawulo ifite igicumbi. Pawulo yamenye igicumbi cy’ubukungu nyakuri. Aho Kirisitu ari ni ho Pawulo yaharaniraga kwinjira. Yameye ibanga ryo guharanira ijuru: ni ugukunda Yezu Kirisitu, kumukurikiza no kumwamamaza hose nta pfunwe nta soni. Pawulo azi ko ubukungu butari hano mu isi. Ni yo mpamvu yemera kubabara mu by’isi ariko akazaronka ubugingo bw’iteka ubuziraherezo. Guta igihe mu ducogocogo twa hano ku isi, ni ko kwiraza mu makoni. Nta kuzarira, igihe turimo ni icyo guharanira kwinjira mu ijuru nta makoni yandi. Tuzi ko gukunda Yezu ari yo nzira igana ijuru. Ni na we tuvomamo imbaraga zituma dukunda abavandimwe.
Ikigaragaza ko dukunda Yezu Kirisitu, ni uko aho turi hose twiyemeza guhuza ubuzima bwacu n’Ivanjili ye tukirinda ko ubuzima bwacu buyobora Ivanjili ahubwo Ivanjili akaba ari yo iyobora ubuzima bwacu. Ubujiji n’ubuswa mu by’Imana, butuma umuntu atekereza ko Sosiyete ari yo ihindura Ivanjili aho kugira ngo Ivanjili abe ari yo imurikira Sosiyete yose iyihindure irusheho kuba nziza.
Yezu kirisitu asingirizwe urumuri rwe rutumurikira tugatera intambwe tunyura mu magorwa nta guhemuka. Umubyeyi Bikira Mariya aduhakirwe. Abatagatifu duhimbaza none, Lewonsi, Sipesiyoza, Mariko na Mariselini, Siriyake na Pawula na Gerigori Barubarigo, badusabire kuri Data Ushoborabyose. Amina.
Padiri Cyprien Bizimana

robotstxt: allowed

filter: keep


text:
Ubwo yarangizaga uruzinduko rwe mu Ntara y’Amajyepfo, Perezida Paul Kagame yahise ajya mu Ntara y’i Burengerazuba abanza kuganira n’abavuga rikijyana bo muri iyi Ntara bari baje...
Mu ruzinduko rw’iminsi ibiri Perezida Kagame amaze gukorera mu Ntara y’Amajyepfo abaturage bamwakiranye ubwuzu bamwereka ko bari bamukumbuye. Ni mu gihe kuko yahaherukaga ubwo yiyamamazaga mu...
Mu Murenge wa Mwendo mu Karere ka Ruhango haravugwa umugabo witwa Charles Murwanashyaka ukekwaho kwica umugore we witwa Vestine Yankurije wari uje kumusaba amafaranga yo kwishyura...
Mu Muduguru wa Nyagacaca, Akagari ka Muhororo mu Murenge wa Kirimbi mu Karere ka Nyamasheke haravugwa amakuru y’umugabo bigaragara ko akuze ariko ugiye kwicwa n’inzara kandi...
Mu Karere ka Kayonza mu Murenge wa Ndego haravugwa umusore w’imyaka 22 y’amavuko uvugwaho gukubita Nyina nyuma yo gushaka kumusambanya undi agataka abaturage bagahurura. Bibaye nyuma...
[wp-rss-aggregator]


text:
Mu Rwanda
Rutaremara Asobanura Inkingi ZIKOMEYE FPR-Inkotanyi Yubakiweho Bwa Mbere
Umuyobozi w’Inama ngishwanama y’Inararibonye z’u Rwanda Tito Rutaremara avuga ko imigabo n’imigambi Umuryango FPR-Inkotanyi yubakiweho yari ikomeye kandi yari igamije kutazagira Umunyarwanda iheza.
Iyo migabo n’imigambi yari igamije gushaka ibisubizo by’ibibazo byagaragaraga.
Harimo kubaka ubumwe bw’Abanyarwanda, kubaka demokarasi ibereye Abanyarwanda, kubaka imibereho myiza yabo harimo kubaha amashuri, amavuriro n’ibindi.
Ikindi bashyizemo ko cyagombaga kurwanywa ni ruswa n’akarengane.
Rutaremara avuga ko iriya migabo n’imigambi yagombaga kuba yumvikana neza kandi Abanyarwanda bose bayibonamo.
Avuga kandi ko yagombaga kuba ishyize mu gaciro kandi ishobora guhuzwa n’uko Abanyarwanda babagaho mu bihugu bari barimo kugira ngo bitagira uwo bibangamira muri bo kubera ko ibihugu babagamo nta bwisanzure bari bari bahafite.
Inzego zo gushyira mu bikorwa iby’iriya migabo n’imigambi zari zubatswe neza kandi ziharanira kwigira mu mikorere yazo.
Buri rwego rwabaga rufite Komite njyanama (council), Komite ngenzuzi (inspector) Komite nkozi (executive committee).
Iyi yagombaga gushyira mu bikorwa ibyemejwe.
Yunzemo ko izo nzego zagombaga gukora mu buryo bwa Demukarasi mu gufata ibyemezo no gushyiraho abayobozi.
Yanditse kuri Twitter ati: “ Ibitekerezo bya RPF byagombaga kuganirwaho kuva ku nzego zo hasi bikanyura mu nzego zose ; guhera hasi kugera hejuru, cell, blanch, kuri region(intara) kugera kuri NEC( National Executive Council) ibyemezo bifashwe bikaba bibaye itegeko kuri buri wese.”
Ku byerekeye imyitwarire, hari ibice bitatu byagombaga gukurikizwa:
Ibyo ni imikorere ya kirwanashyaka, kwiga, kwiyigisha no kwigisha abandi, kwinenga no kunenga abandi [bagamije kubaka].
Hari kandi ko mu gihe ibintu byose byananiranye, Habyarimana adashaka guhinduka, yananiye igitutu cya politike y’abanyamahanga bamufashaga kandi bamutegeka gushyiraho Demukarasi, uburyo bwa nyuma bwari busigaye bwari ubwitwaga ‘Operations Z’.
Ni uburyo bw’uko RPF yagombaga gukoresha igitutu cy’imbaraga za gisirikare.
Tito Rutaremara avuga ko mu bindi ateganya kuzaganiriza ho abamukurikira kuri Twitter mu minsi iri imbere, harimo ibyereyeke ishuri politike, ibyigirwagamo n’inshingano z’intore zaryigagamo.
Asobanura ko kandi hazaganirwa no ku ‘ivuka nyirizina’ ry’Umuryango wa RPF.


text:
Imashini ikanda kanda
Ibicuruzwa birambuye
Ibicuruzwa
Ibisobanuro ku bicuruzwa
Ikariso yerekanwe, izwi kandi nka tip kanda, irakwiriye binyuze mumyobo hamwe nududodo twimbitse.Bafite imbaraga nyinshi, ubuzima bwa serivisi ndende, umuvuduko wogukata byihuse, ingano ihamye hamwe nisesengura ryinyo yinyo, Nibihinduka byimyanda igororotse ikwiranye no gutunganya umwobo.
Gukora materail
HSS M2 ikora kuri Steel, Alloy ibyuma, ibyuma bya Carbone, ibyuma, Cast, Aluminium, nibindi
HSS M35 ikora ku byuma bitagira umuyonga, Ubushyuhe bwo hejuru Alloy Steel, Titanium Alloy, Icyuma Cyinshi Cyuma, Ibikoresho bya Carbone Fibre nibindi nibindi.
Ibishushanyo mbonera
Iyo gutunganya imigozi, chip zirekurwa imbere.Igishushanyo mbonera cyacyo ni kinini, imbaraga zayo ni nziza, kandi irashobora kwihanganira imbaraga nini zo gukata.Ingaruka zo gutunganya ibyuma bidafite fer, ibyuma bidafite ingese nicyuma cya fer ni byiza cyane, kandi umugozi unyuze mu mwobo ugomba guhitamo gukoresha kanda yerekanwe.
1. 100% bishya kandi byiza.
2. Gukomera cyane, gukata vuba, kwambara ubushyuhe bwinshi.
3. Spiral groove yagenewe gukuraho ibisambo, ntabwo byoroshye kumeneka.
4. Kanda kumenagura mumashanyarazi ya chip, birakwiriye cyane gutunganya umwobo uhumye hamwe no gutunganya ibikoresho bifatika.
Kuki uduhitamo
Twatumije mu mahanga ibikoresho byo gusya, ikigo gikora imashini eshanu-axis, ibikoresho byo gupima Zoller biva mu kidage, dutezimbere kandi tubyare ibikoresho bisanzwe kandi bitari bisanzwe nk'imyitozo ya karbide, imashini isya, kanda, reamers, blade, nibindi.
Ibicuruzwa byacu muri iki gihe bigira uruhare mu gukora ibice by’imodoka, gutunganya ibicuruzwa bya diameter ya micro, gutunganya ibicuruzwa, inganda za elegitoroniki, gutunganya indege ya aluminium alloy mu ndege n’izindi nganda.Komeza kumenyekanisha ibikoresho byo gutema nibikoresho byo gutunganya umwobo bikwiranye ninganda zibumba, inganda zimodoka, ninganda zo mu kirere.Turashobora kubyara ibikoresho bitandukanye byo gukata dukurikije ibyifuzo bitandukanye byabakiriya bafite ibishushanyo nicyitegererezo.


text:
IVANJILI YA MARIKO 6,7-13
Muri icyo gihe, Yezu ahamagara ba bandi Cumi na babiri abohereza babiri babiri mu butumwa, abaha n’ububasha kuri roho mbi. Abategeka kutagira icyo bajyana mu rugendo, kereka inkoni yonyine; nta mugati, nta ruhago, nta biceri mu mukandara, keretse kwambara inkweto z’urugendo, ariko ati «Ntimwambare amakanzu abiri.» Yungamo ati «Urugo muzinjiramo rwose muzarugumemo kugeza igihe muhaviriye. Nimugera ahantu ntibabakire kandi ntibabumve, mujye muhava mubanje gukunguta umukungugu uri ku birenge byanyu, bibabere ikimenyetso kibashinja.» Nuko baragenda batangaza ko abantu bagomba kugarukira Imana. Birukana roho mbi nyinshi, kandi basiga abarwayi benshi amavuta barabakiza.


text:
Umunsi mukuru wAbatagatifu Simoni na Yuda, Intumwa
(Ku wa 28 ukwakira 2014)
Uyu munsi Kiliziya irizihiza abatagatifu Simoni na Yuda babaye intumwa za Yezu bakaba n’abamaritiri, ni ukuvuga abahowe Imana. Abitwa ba Simoni, Yuda na Tadeyo, tubifurije umunsi mwiza.
Mutagatifu Simoni bitaga Murwanashyaka ntabwo ari Simoni wiswe Petero cyangwa Urutare. Uyu Simoni yahawe izina rya Murwanashyaka kuko yari mu mutwe w’abo bitaga Abazelote bashakaga ko igihugu cya Isiraheli cyigenga ku bakoloni b’Abanyaroma hakoreshejwe intwaro. Uwo mutwe ngo wajyaga unyuzamo ukagaba udutero shuma twa kinyeshyamba. Irindi zina bari baramuhimbye ni « Umunyakanahani ». Ivanjiri nta bintu byinshi imutubwiraho. Hari uruhererekane ruvuga ko yaba yarapfuye bumaritiri mu gihugu cy’Ubuperisi aho yapfanye na Yuda mwene Yakobo. Akaba ari nayo mpamvu Kiliziya ibibukira umunsi umwe.
Mutagatifu Yuda mwene Yakobo amavanjiri ya Matayo na Mariko amwita Tadeyo (Mt 10, 3 ; Mk 3,18). Icyo tumwibukiraho ni ikibazo yabajije Yezu agira ati « utewe n’iki kutwiyereka, ntiwiyereke isi ? » (Yh 14, 22). Igisubizo Yezu yamuhaye kiduhishurira ko Imana itura mu mitima y’abayikunda : « Umuntu unkunda, azubaha ijambo ryanjye, Data azamukunda, maze tuzaze iwe tubane nawe » (Jh 14, 23). Uyu Yuda ntabwo ari Yuda Isikariyoti wagambaniye Yezu, nta n’ubwo ari Yuda, umuvandimwe wa Yezu, wanditse ibaruwa dusanga mu Isezerano Rishya.
Kuri uyu munsi mukuru w’intumwa Simoni na Yuda, amasomo Kiliziya yaduteguriye atwibutsa amagambo y’ukwemera kwacu dukunze kuvuga buri cyumweru aho tugira tuti “Kiliziya ni imwe, itunganye, gatolika, kandi ikomoka ku ntumwa.” Kuba Kiliziya ishingiye ku ntumwa ni imwe mu ngingo z’ibanze z’itegekonshinga rya Kiliziya. Abakunze kuzirikana ku iyobera rya kiliziya bashaka kurisobanukirwa hari ingingo nk’enye dukura mu ivanjiri y’uyu munsi:
1) Kuba Kiliziya yarashingiwe mu isengesho bisobanuye ko Kiliziya idasenga iba itazi iyo iva n’iyo ijya. Gusenga cyangwa kuganira n’Imana niwo murimo wa mbere Kiliziya ihamagarirwa. Byabaye ngombwa ko Yezu afata umwanya akatwigisha uko tugomba gusenga. Mu isengesho rya Dawe uri mwijuru, umwanya wambere tuwugenera Imana, twifuza ko Izina ryayo ryakubahwa na bose, ko ingoma yayo yakogera hose, ko icyo Ishaka cyakorwa hano kw’isi nk’uko gikorwa mu ijuru. Umwanya wa kabiri uharirwa ibintu by’ingenzi birebana n’imbanire y’abantu : kubona icyo kurya, kubabarirana, kurindwa ibishuko n’ibyago.
2) Abo Yezu yatoreye kumubera intumwa bakoraga imirimo itandukanye. Yezu yabahurije hamwe kugirango bafate igihe cyo kubana nawe, bamwumva, biga imico ye, ururimi rwe, kugirango bazabe umuryango we. Burya ntawe uba intumwa atabanje kuba umwigishwa, ni ukuvuga umwumva akanaba umusangirangendo we. Aba bigishwa barimo abarwanyi nka Simoni, abarobyi nka Petero, abakoreshakoro nka Matayo, abacungamutungo nka Yuda Isikariyoti waje no kumugambanira,… ntabwo bashoboraga kugira ubumwe batarangamiye Yezu. Ubumwe bwa Kiliziya bushingiye kuri Yezu. « Kristu niwe bumwe bwacu » nk’uko Abepisikopi b’u Rwanda bigeze kubyandika mu mabaruwa bandikiye abakristu mu myaka ya 1990, mu gihe cy’intambara.
3) Abo Yezu atorera kuba intumwa ze abohereza babiri babiri. Ujya mu butumwa ntabwo ajya kwivuga ibigwi ajya kuvuga ubutumwa yahawe. Ntabwo aba yitumye aba yatumwe. Ni ngomba rero ko haba hari umuhamya uhamya ko yavuze ibyo yatumwe. Bisobanuke rwose ko Ijambo ry’Imana ari ijambo ry’Imana nyine. Ntitukarivangire dutambutsa ibitekerezo byacu maze ngo tubyite iby’Imana. Umuntu wigisha Ijambo ry’Imana adasenga ageraho agafata ibitekerezo bye n’ibibazo bye akabyita iby’Imana. Ukora atyo, abo yakagombye guhagisha ijambo ry’Imana arabasonjesha. Ni ngombwa rero ko uwo boherezanyijwe mu butumwa amuhwitura akamugarura mu nzira nziza.
4) Kiliziya ubu yakwiye kw’isi hose yatangiriye mu isengesho rya ninjoro no mu gutorwa kw’abantu cumi na babiri. Aba bantu bacye kandi batari ibihangange n’abanyabwenge nibo Imana yatoreye kuba inkingi za Kiliziya. Ibi bivuze ko ingufu za Kiliziya izikura ku Mana, iyo itangiye kwibeshya ko ifite ingufu zindi zidashingiye ku kwemera n’isengesho, ntitinda kubona ko yibeshye. Ubukire yarunze bushingiye ku by’isi bugira gutya bukayica mu myanya y’intoki. Bukayoyoka. Nidufungura amaso tuzabona ko dufite ingero nyinshi iruhande rwacu. Ubutumwa twahawe ku munsi wa batisimu ni ubwo kuba abatagatifu, abahanuzi n’abayobozi b’umuryango w’Imana. Nitwubahiriza ubu butumwa twahawe, umuryango wa Kiliziya turimo uzakomeza utere imbere, ube igiti cy’inganzamarumbo nk’uko Imana ibishaka.
Batagatifu Simoni na Yuda mudusabire. Mwe mwishwe kubera kwamamaza ijambo ry’Imana mudusabire kugira ubutwari nk’ubwanyu.
Padiri Bernardin Twagiramungu


text:
dore uburyo bubiri bwatuma ugira urugo rwiza
Hafi ya buri mubano utangira nkumunsi mukuru.
Hamwe nimiryango yabo ninshuti, buri couple yuzuye ibyiringiro ninzozi kubuzima bwabo bw'ejo hazaza hamwe. Ariko inzira yo gushyingiranwa neza ntago byoroshye. Kandi nkuko imibare yo gutandukana uyumunsi ibigaragaza neza cyane, abashakanye benshi bahitamo kutarangiza urugendo. Byaba byoroshye gushinja igipimo cyacu kinini cyo kunanirwa kwabashakanye kubintu nko kutamarana umwanya uhagije hamwe, kureka umururazi n'inzika byubaka mumitima yacu no kunanirwa gukomeza umurongo w'itumanaho. Ntabwo iherezo ryibitabo, ingingo n'amahugurwa bikubwira uburyo bwo kunoza ibi nibindi byinshi mumibanire yawe. Ariko mugihe umwanya mwiza, kubabarirana no gutumanaho nibyingenzi muburyo bwo gushiraho urugo rwiza, niba ibintu nkibi bitabaye, mubisanzwe nikimenyetso cyikibazo cyimbitse. Kandi kugeza iki kibazo gikemutse, ntamafaranga yo guhindura imyitwarire yo hanze azakora. Kugirango ubone icyo iki kibazo cyimbitse gishobora kuba, reka turebe igice cyanditswe gikurikira: Umwe muri bo, umuhanga mu by'amategeko, yamugerageje [Yesu] n'iki kibazo: “Mwigisha, ni irihe tegeko rikomeye mu Mategeko?” Yesu aramusubiza ati:
Kunda Uwiteka Imana yawe n'umutima wawe wose n'ubugingo bwawe bwose n'ubwenge bwawe bwose
Iri ni ryo tegeko rya mbere kandi rikomeye. Kandi icya kabiri ni nka: 'Kunda mugenzi wawe nk'uko wikunda.' Amategeko yose n'abahanuzi ashingiye kuri aya mategeko yombi. ” (Matayo 22: 35-40) Nizera ko hafi buri kibazo cyabashakanye gishobora guturuka kumuntu umwe cyangwa bombi batubahirije aya mategeko yombi. Ni nako bimeze ku mibanire iyo ari yo yose. Umunota dutangiye kwibanda kubyo dushaka nibyo dukeneye kuruta ibyo Imana cyangwa mugenzi wacu; twagenewe ibibazo. Guhura nibibazo byitumanaho mubushakanye? Ni kangahe wibanda cyane ku kumva ibyo mugenzi wawe (cyangwa Imana) avuga aho gutsimbarara kuri airtime nyinshi? Kumva umujinya n'inzika bikura kuri mugenzi wawe? Ni ryari uheruka kumuzana imbere ya Nyagasani mugusenga kandi ushimira Imana mubyukuri umubano wawe? Guharanira gushaka umwanya mwiza hamwe? Bite ho gusengera hamwe numukunzi wawe no kubaza Imana uko yifuza ko ukoresha igihe cyawe? Mugihe utangiye gukora ibi bintu, uzabona ko intumbero yawe ihita itangira kuva kure yawe n'ibyifuzo byawe hanyuma ukerekeza ku Mana na mugenzi wawe. Nkigisubizo, ibibazo byitumanaho bitangira gutera imbere, uburakari n'inzika birashira kandi mubisanzwe ushaka kumarana umwanya munini. Birumvikana, ntushobora kwitega ko amahinduka nkayo abaho ijoro ryose. Umubano wawe ugomba kandi guhura ningutu zamafaranga, ibibazo byo kurera abana nibindi bibazo bitaguturutseho. Ariko niba wiyemeje umubano wawe n'Imana hanyuma ugafata icyemezo cyo kumenya buri munsi gushyira Imana numufasha wawe imbere, ishyingiranwa ryanyu rizashobora guhangana nikirura cyose. Ntabwo aribyo gusa; nawe uzishima cyane hamwe munzira!


text:
Inyigisho yo ku cyumweru cya 23 gisanzwe, B, ku wa 06 Nzeli 2015
AMASOMO: 10 Iz 35, 4-7; 20 Yk 2,1-5; 30 Mk 7,31-37
Byose yabikoze neza
Bavandimwe, kuri iki cyumweru cya 23 mu byumweru bisanzwe by’umwaka wa Kiliziya turazirikana Ubuntu bw’Imana muri Yezu Kristu , we ukora byose neza agatuma abapfuye amatwi bumva n’ibiragi bivuga. Koko rero ni igitangaza gikomeye Yezu yagiriye abanyabyaha, abapagani. Mu Ivanjili turamwumva ageze mu turere twa Tiri na Sidoni mu Ntara ya Dekapoli , uturere tw’abapagani ni ukuvuga tutari utw’Abayahudi. Mu yandi magambo umuntu yatwita uturere tw’ubutumwa(Pays de mission).
Bamuzanira igipfamatwi cyidedemanga
Mu by’ukuri uyu muntu ntiyumvaga kandi akavuga ku buryo bugoranye. Ni nabyo twumva mu gitabo cy’umuhanuzi Izayi no mu Ivanjili ya Mariko : ibipfamatwi bizumve n’iminwa y’ibiragi itere urwamo rw’ibyishimo(Iz 35,5-6) ; nuko bamuzanira igipfamatwi cyidedemanga, baramwinginga ngo amuramburireho ibiganza(Mk 7,32). Ni na byo abari bakikije Yezu batangariraga bagira bati : « byose yabikoze neza atuma ibipfamatwi byumva n’ibiragi bivuga ». Umwanditsi w’Ivanjili Mariko atwereka ko Yezu yujuje amizero yari yarahanuwe n’umuhanuzi Izayi. Ibi rero umuntu yabigereranya n’iremwa rishya ry’umuntu mushya ufite amatwi afunguye ngo yumve n’ururimi rugobodotse ngo avuge. Koko rero, agakiza Imana yari yaravugishije umuhanuzi Izayi nk’uko twabyumvise mu isomo rya mbere ni nk’iremwa bundi bushya rya muntu noneho wuzuye uko Imana ibishaka aho umuntu akizwa ku buryo bwuzuye. Ni nk’aho mu kwemera umuntu yakiriye ubuzima bushya maze akagira imyumvire n’imivugire mishya isukuye kandi yatunganyijwe.
Amuvana muri rubanda amushyira ahitaruye
Bavandimwe, umukiro Yezu yatuzaniye ntiwakirirwa mu kivunge. Wakirirwa mu buzima bwa buri muntu ku giti cye, mu kwemera kwe, mu kwizera no mu rukundo afitiye Imana. Ni na cyo cyatumye Yezu avana uyu muntu mu kivunge amushyira ahitaruye. Koko rero ushaka kwakira umukiro akwiye kuva mu kivunge cy’isi aho abantu bashobora no guhuza imyumvire- mu mvugo y’ubu bavuga kubyumva kimwe- ndetse no mu kibi. Byongeye umukristu ntakwiye gusengera no kuyoboka Imana mu kivunge akwiye kugira rwose ingoro y’Imana muri we, kandi isukuye rwose. Mu mutima we, ha handi agomba guhurira n’Imana mu bisingizo bidategwa kandi bizira kirogoya.
Nyuma yo gukora igitangaza YEZU yihanangirije abantu kutagira uwo babibwira. Nanone ni ikimenyetso cy’ukwicisha bugufi kwe. Ntiyifuza ko bamubonamo Umukiza ako kanya aragira ngo bajye bamumenya gahoro gahoro. Yezu ntararikira ikuzo nk’uko bamwe muri twe babigenza, ntararikira ubukuru no ku mizero yo gukora ibitangaza ahubwo yigira ahitaruye kandi agasaba ababonye ibitangaza bye kutabyamamaza !
Ashyira intoki ze mu matwi ye, nuko acira amacandwe ayamukoza ku rurimi
Mbega ibimenyetso bimeze nk’aho ntacyo bivuze ariko byifitemo ububasha bukomeye ! Muri iki igihe abantu benshi bifuza ibitangaza bikaze ngo bemere. Nyamara ni ibimenyetso by’ubumuntu nyabwo bigomba kuduhuza na Kristu. Tukemera akadukoraho(contact réel ). Mu buzima busanzwe, uwasiga mugenzi we amacandwe umenya batakiranuka. Ariko Yezu we akoresha icyo kimenyetso kidasanzwe kandi gisuzuguritse akageza abantu ku mukiro. Imbaraga zihariye z’Imana zinyura mu bimenyetso bifatika byoroheje kandi biciriritse ariko ikiruta byose ni uguhanga amaso Nyirububasha : « Hanyuma yubura amaso ayerekeje ku ijuru asuhuza umutima ati : « zibuka ». Ibyo byerekana ko muri Yezu Kristu ububasha bw’Imana bukora ibitangaza nkuko yabikoze mu imanyura ry’imigati(Mk 6,41).
Ako kanya amatwi ye arazibuka, n’ururmi ruragobodoka atangira kuvuga neza
Uyu muhango wa « Effata » ubusanzwe ukorerwa ku bigishwa bitegura batisimu ukwiye guhora udukorerwaho kurango tuzibuke, tugobodoke ururimi twumve Ijambo ry’Imana kandi dutangaze Inkuru nziza y’umukiro. Koko rero turamutse tuzibutse amatwi kandi tukagobodoka ururimi twakumva Imana na Mugenzi wacu, tugasabana neza n’Imana na mugenzi wacu mu byo tuvuga, mbese muri make tukumvikana.
Icyo twasaba kuri iki cyumweru:
-
Kuzibuka amatwi
Benshi dufite amatwi, duhora twumva Ivanjili ariko ntiratugera ku mutima. Yezu aravuze ngo tuzibuke. Iyo Yezu agira ati : « zibuka » aba ashaka kuzibura byose, amatwi y ‘umubiri, ay’umutima n’ay’ubwenge ngo abantu bamwakire nk’UMUKIZA. Kuzibuka ni ugufata umugambi w’umukiro, tukumva inkuru nziza y’umukiro, kandi tukayumvana umutima mugari kuko Yezu yatubwiye ati : « Hahirwa abumva Ijambo ry’Imana bakarikurikiza »(LK 11,28). Kuzibuka ni ukumva inama y’ukuri, inama nziza, ukemera gukosorwa kivandimwe, ukumva n’ingero nziza zitangwa n’abandi. Kuzibuka ni ukumva wa wundi ukubwira ati : « Ndashonje, mfite inyota, ndababaye, naraguye, ntabara, mbabarira,…. », mbese muri make kumva Imana n’imiborogo y’isi.
-
Kugobodoka ururimi
Twumvise ko Yezu yakijije ikiragi. Ikiragi ni umuntu utavuga cg udedemanga. Ese twe ntituri ibiragi cyangwa ntitudedemanga ? Hari igihe koko usanga twaragobwe ururimi tutabasha kuvuga : isoni n’ubwoba bitubuza kuvuga no gutaka, uburangare n’ubwoba bikatubuza gusaba no gusenga. Kudasaba, kudasenga ni ukugobwa cyane rwose.
Mu rugo, imbere y’abategetsi n’abakire, imbere ya ba shobuja, imbere y’abajijutse n’abasakabaka hose turaceceka. Imbere y’amafuti, ubuyobe, ibinyoma tugaceceka. Ururimi rwa bamwe mu bakristu rwaragobwe pe ! Ntibakimurikira abandi, amagambo ya benshi yarakayutse ; Imana ntikivugwa mu ngo, mu mashuri, mu nkiko, mu buyobozi, mu nama, no mu mirimo yacu inyuranye. Uvuge Yezu baguseke !! Yewe twaragobwe koko !
Nimuhumure amasomo y’uyu munsi aratuvugutira umuti.
Nimuhumure mwigira ubwoba. Umuhanuzi Izayi aradutera inkunga atubwira ati : « Ngiyi Imana yanyu iriyiziye ije kubarokora ».
Kiliziya si umuryango w’abakire cyangwa abakene ahubwo ni umuryango w’abana b’Imana. Yakobo Intumwa aratwereka ibitekerezo dukunda kugira byo kwakira abakire tugasuzugura abakene nyamara ari bo bagenerwamurage. Nitwikosore !
Twebwe twagobwe tukaziba n’amatwi uyu munsi Kiliziya ituzaniye Kristu ngo atugobotore ururimi kandi atuzibure. Yezu Kristu ntadukozaho urutoki cyangwa amacandwe gusa ahubwo aratwiha wese mu Gitambo cy’Ukaristiya ngo tuzibuke kandi tugobodoke ururimi tumwamamaze kandi tumubere abahamya n’aho rukomeye. Yezu Kristu wakoraga byose neza natwigishe gukora neza n’aho dukora nabi atubabarire.
Bikira Mariya, Nyina w’Umukiza, umubyeyi w’abakene aduhakirwe !
Padiri Théoneste NZAYISENGA


text:
Guturuka kuri uyu wa kabiri tariki ya 10-12 Gicurasi 2022, amahugurwa y’abagize Komite z’inzego za NCPD bashya batowe ku rwego rw’Akarere bakomeje guhugurwa, abo mu Ntara y’Amajyaruguru n’Umujyi wa Kigali bahuriye mu Karere ka Musanze, naho abo mu Ntara y’Iburasirazuba bahuriye mu Karere ka Kayonza. Amahugurwa yibanze ku nshingano z’abagize komite muri rusange, uyu munsi amahugurwa ku nshingano z’Inama y’Igihugu aho babwiwe ko NCPD ari urubuga rw’ubuvugizi aho abahuzabikorwa kuri buri rwego rushinzwe gukorera ubuvugizi ibibazo abafite ubumuga mu ifasi batorewemo, harimo guhuza ibikorwa byose bikorerwa abantu bafite ubumuga, guhuriza hamwe ibitekerezo by’Abantu bafite ubumuga, gukorera ubuvugizi ku bibazo bireba abantu bafite ubumuga bibangamiye iterambere n’uburenganzira bw’Abantu bafite ubumuga, kubaka ubushobozi bw’Abantu bafite Ubumuga, gukangurira Umuryango Nyarwanda muri rusange ababyeyi n’inzego zitandukanye by’umwihariko kubahiriza uburenganzira bw’Abantu bafite ubumuga, gukangurira abantu bafite kugira uruhare muri gahunda za Leta (umuganda, inama, girinka..), kugira uruhare mu ikumira ibitera ubumuga, gukurikirana by’umwihariko iyubahirizwa ry’amategeko arengera abantu bafite ubumuga, kugira imikorere n’ubufatanye n’inzego zo mu mahanga zifite inshingano nk’iz’ Inama y’Igihugu y’Abantu bafite ubumuga. Ku munsi w’ejo bahuguwe ku itandukaniro riri hagati y’ubumuga n’uburwayi aho basobanuye ko uburwayi buvurwa bugakira naho ubumuga bwo butigera bukira ariko na none byagaragaye ko iyo uburwayi butinze bushobora gutera ubumuga. Abitabiriye amahugurwa bongeye kwibutswa gutanga raporo y’ibikorwa byabo kuko ariyo ihamya ko bakoze. Amahugurwa arakomeje akaba azasozwa ku munsi w’ejo.
Iyi politike ikaba ifite icyerekezo cyo kugira u Rwanda, aho Abantu bafite ubumuga bagira uruhare rusesuye mu iterambera ry’Igihugu nk’abandi. Intego zikubiye muri iyi politike harimo guteza imbere imibereho myiza y’Abantu bafite ubumuga, nko kubongerera amacumbi akwiye, guhabwa inkunga y’ingoboka. Mu burezi harimo ingamba zo gutuma abana bafite ubumuga bagana ishuri, kugena ibyumba byihariye bidaheza abanyeshuri bafite ubumuga.
Bahuguwe kuri gahunda yo kwita no gufashiriza Abantu bafite ubumuga mu miryango (Community Based Rehabilitation (CBR)). Iyi gahunda ikaba igamije guteza imbere ubudaheza n’imibereho by’Abantu bafite ubumuga n’imiryango yabo mu rwego rwo kubafasha kugera kuri serivisi z’uburezi, ubuzima, imibereho myiza ndetse no kubongerera ubushobozi.


text:
Nimwiyimbire, bigishamategeko n’Abafarizayi b’indyarya, mwe mumeze nk’imva zirabye ingwa; inyuma ni nziza, naho imbere zuzuye amagufa y’abapfuye n’ibihumanya by’ubwoko bwose. Namwe ni uko mumeze: imbere y’abantu mwigira intungane, nyamara mu mutima haganje uburyarya n’ubugome.
Nimwiyimbire, bigishamategeko n’Abafarizayi b’indyarya, mwe mwubakira imva z’abahanuzi mugasukura ibituro by’intungane mukavuga ngo ’Iyo tubaho mu gihe cy’abasokuruza bacu ntituba twarafatanyije na bo kumena amaraso y’abahanuzi.’ Bityo mukihamya ubwanyu ko muri abana b’abishe Abahanuzi. Ngaho nimwigane ba sokuruza banyu, maze mubarenze ubugome!
Mwa nzoka mwe, mwa nyoko z’impiri mwe, muzarokoka mute igihano cy’umuriro w’iteka?


text:
Gutunganya ibyuma byumwuga.Abakozi bafite uburambe cyane & ibikoresho
- Saba itegeko
Murakaza neza Mubigo Byacu
HONGKONG HUIYUAN Ubucuruzi mpuzamahanga Co, Limited.
Ibyerekeye Twebwe
HONGKONG HUIYUAN International trade Co, Limited nimwe mubikoresho bikomeye byibyuma & aluminium n’ibyohereza ibicuruzwa mu Bushinwa.Iherereye mu ntara ya Shandong mu Bushinwa, hafi y’icyambu cya Qingdao n’icyambu cya Tianjin, imizigo yihuta no kuzigama ibicuruzwa ku butaka.
Iguriro rimwe ryibicuruzwa byibyuma, imyirondoro ya aluminium na hardwares, byujuje ibyo usabwa byose.
Indepent Logistic mu kirere, gari ya moshi ninyanja, tanga serivisi nziza kandi nziza.
Ibishya Biturutse Kumakuru Yamakuru
Imwe munganda nini nini & aluminiyumu nuhereza ibicuruzwa mu Bushinwa.Iherereye mu ntara ya Shandong mu Bushinwa, hafi y’icyambu cya Qingdao n’icyambu cya Tianjin, imizigo yihuta no kuzigama ibicuruzwa ku butaka.
- Vuba aha, amakimbirane yiyongera hagati y’Uburusiya na Ukraine yateje ihungabana ku masoko y’imari ku isi ndetse n’isoko ry’ibicuruzwa, kandi amasoko menshi y’imigabane yagize igihombo kinini.Kubera ibyifuzo bikomeye ko amakimbirane hagati yUburusiya na Ukraine azahungabana ...
- Kuva mu 2022, ibicuruzwa bikonjesha bikonje kandi bishyushye byagurishijwe, kandi abacuruzi b'ibyuma bihutiye kohereza ibicuruzwa, kandi muri rusange birinda uko isoko ryifashe.Ku ya 20 Mutarama, Li Zhongshuang, umuyobozi mukuru wa Shanghai Ruikun Metal Materials Co., Ltd., yabitangaje mu kiganiro ...
- Muri 2021, ibiciro byamabuye yicyuma bizazamuka kandi bigabanuke, kandi ihindagurika ryibiciro rizarenga kubiteganijwe nabakozi benshi.Abashinzwe inganda bavuze ko imikorere idahwitse y’isoko ry’amabuye y'agaciro ishobora kuba ihame.Isoko ryamabuye yicyuma rizahinduka muri 2021 Mu ntangiriro za 2021, mugihe cya ...


text:
Ubwo yasuraga akarere kangoma by’umwihariko umurenge wa Sake ahabereye umugoroba w’ababyeyi udasanzwe ,visi bakigendera k’umuco wa cyera ko inshingano yo kurera umwana yihariwe n’umugore gusa ikindi abasobanurira ko hari itegeko rihana ababyeyi bombi bataye inshingano zo kurera umwana hatitawe ko ari umugabo cg umugore.
Bamwe mu bagabo bumva ko inshingano bafite mu rugo ari ugushaka amafaranga,gushaka ibitunga urugo ndetse n’ibindi ariko hakaba hari inshingano yo kurera umwana batajya bikoza ngo kuko yihariwe n’umugore.gusa ibi iyo bigenze gutya nta bufatanye buhari mu kurera umwana ku mpande zombi usanga uwo mwana ahura n’ibibazo bitandukanye nko kugira umwanda n’ibindi kuburyo umugore mu rugo atibwirije ngo asukure umwana haba kumwoza no kumumesera imyenda,umugabo ntabyo yakora.
Nkuko uwitwa Mahirane utuye mu mudugudu wa Nyagasozi akagali ka Gafunzo umurenge wa Sake, avuga ko atakoza umwana cg ngo amumesere ngo ahubwo ibyo bireba umugore aho agira ati”Njyewe ndi umugabo ntabwo ndi mutima w’urugo si nzajya koza umwana no ku mumesera,ahubwo icyo ndwana nacyo n’imyenda y’ishuri n’ikaye n’ibitunga umwana n’urugo”.
Gusa kuri iyi ngingo visi Perezida w’inteko ishinga amategeko umutwe wa sena madame Harerimana Fatou ntiyemeranywa n’abagabo bagifite imitekerereze nk’iyo kuko mu rwego rw’amategeko ababyeyi bafite inshingano zo kurera abana babo bombi aho yagize ati”Ababyeyi bahanwa n’amategeko mugihe bataye inshingano zabo zo kurera abana ntabwo bahana umwe. Niba mwembi mwarataye inshingano zo kurera umwana amategeko arabahana mwembi ntareba umugore cg umugabo kuko iyo dukora amategeko nti tuvangura .nta nshingano duha umugore nta n’inshingano duha umugabo, ari ababyeyi bombi imbere y’amategeka barareshya ku nshingano z’urugo ku bana babo.niba uri umubyeyi w’umugabo, umugore wawe akaba afite intege nke adashobora kumesera umwana ndetse no kumukarabya, ese ko wa mwana ari uwawe umukarabije waba iki ?haricyo bikugabanyiriza ku kuba umugabo? ariko mu rwego rw’amategeko ababyeyi mufite inshingano zo kurera abana banyu iyo mwazitaye amategeko arabahana”.
Akomeza agaragaza ko iyo umubyeyi yitaye k’umwana we byongera urukundo umwana agirira umubyeyi agira ati”Niba ugiye ku mukarabya kuriya umukarabya umwitaho, umwana aragusekera akongera urukundo.niba ugiye kumugaburira iyo umugaburira akureba mu maso muganira , yishima abona ko umubyeyi amwitayeho, nirwo rwa rukundo umwana agenda yongera kumubyeyi”.
Asoza asaba abagabo kwikuramo imyumvire yokumva ko hari inshingano zagenewe abagore gusa ahubwo bakorere hamwe kuko mu mategeko y’urwanda ntaho byanditse ko umugore yakora imirimo runaka cg ngo agire inshingano yihariye.
Yanditswe na Habarurema Djamali/Muhabura.rw


text:
GS Camp Kigali: Abarezi n’abana barishimira ibyiza bya gahunda yo kurira ku ishuri
Mu gihe igihembwe cya kabiri cy’amashuri abanza n’ayishumbuye cyatangiye kuri uyu wa 10 Mutarama 2022 mu gihugu hose, abanyeshuri n’abarezi bo mu Rwunge rw’Amashuri rwa Camp Kigali (GS Camp Kigali) barishimira ibyiza bagezeho babikesha gahunda yashyizweho na Leta y’uko abana bose bagomba gufata amafunguro ya sasita bari ku ishuri.
Abanyeshuri n’abarezi bo muri GS Camp Kigali baravuga ko kuba harashyizweho gahunga y’uko abanyeshuri bafatira ibyokurya bya sasita ku ishuri, byatumye abanyeshuri barushaho kugera kuri byinshi birimo gutsinda amasomo bihabwa ndetse no kurushaho kugira ubusabane hagati yabo.
Nk’uko byagaragajwe n’abanyeshuri b’iki kigo ndetse n’abarezi ngo kuba abana batagitaha gufata amafunguro iwabo saa sita, byatumye umwanya bakoreshaga bataha ndetse banagaruka ku ishuri bawubyaza umusaruro wo kuba basubira mu masomo bize nyuma yo gufata amafunguro ndetse bakaba batagikererwa ngo babe bacikanwa n’amasomo.
Umwe mu bana biga muri iki kigo yagize ati: “Kiriya gihe abana bataha bakagaruka bagiye kurya, hari igihe yatahaga agakererwa akagaruka asnga amasomo yamucitse. Ariko ubu tudasohoka tukaba turira mu kigo urarya warangiza kurya ukajya kwiga, kiriya gihe amasomo yaducikaga ubu ntakiducika.”
Mugenzi we yagize ati: “Bituma tubona umwanya wo gusuburamo amasomo twize, ariko iyo ugiye kurya hanze ubura umwanya wo kwiga ukagera ku ishuri amasaha yagiye.”
Si aba banyeshuri bashima iby’iza by’iyi gahunga kuko na Rwema Daniel, Umuyobozi w’iri shuri cya Camp Kigali wungirije ushinzwe imyitwarire, avuga ko iyi gahunda yashyizweho y’uko abana barya ku ishuri byagize icyo byongera ku myingire y’abana ndetse ngo ikigero cyabatsinda amasomo cyarazamutse, byongeye kandi ngo iyi gahunda yanatumye ubusabane hagati mu bana bwiyongera.
Yagize ati: “Yarafashije cyane, uruhande rumwe yafashijemo ni muri ya miryango itishoboye. Hari aho usanga batabona ifunguro rya kumanywa, babona ifunguro rya nijoro gusa, ku manywa abana bakabwirirwa, abameze gutyo rero usanga bararyungukiyemo. Ikindi buriya iyo abantu basangira barrakundana, urukundo ruriyongera……..”
“iyo abantu basangira ubusabane kumvikana birushaho kwiyongera, icya gatatu kwakundi abana bajyaga basohoka bagera hanze bakaba bagira nk’umuco wenda wo gukererwa, ubu ntibagikererwa barira ku gihe, bamara gufungura bagakora amasuku mu mashuri yabo, barangiza bakajya mu mashuri ku gihe. Twungutsemo byinshi cyane……..imitsindire yarazamutse kuko ya masaha batakazaga bagiye hanze ntibakiyatakaza.”
Umuyobozi w’iki kigo cya GS Camp Kigali, Niyonsenga Jean de Dieu, nawe avuga ko iyi gahunda yatumye urwego rw’imitsindire y’abana biga muri iki kigo ayoboye ruzamuka ugureranije n’uko mbere byari bimeze, ndetse akaba yemezako ubusabane n’urukundo bikomeje kwiyongera hagati mu banyeshuri.
Yagize ati: “urebye urwego rw’imitsindire iyo ugereranyije n’ibijembwe byo mu myaka yashize ubona ko hari ikiyongereyeho, bungutse igihe cyo kwiga nabo barimo bariga umunsi wose, barafata amafunguro bakabona umwanya wo kuruhuka……..ariko ubona ko hariho n’ubundi buryo byabongereye n’ubucuti, imibanire yabo yateye imbere.”
Kuri uyu wa 10 Mutarama 2022, ubwo igihembwe cya kabiri cyatangiraga uyu muyobozi avuga ko abanyeshuri bo mu mashuri abanza bagize ubwitabire buri ku kigero cya 95% naho abo mu mashuri yisumbuye bagira ubwitabire ku kigero nk’icya 78%.
Urwunge rw’Amashuri rwa Camp Kiggali (GS Camp Kigali) rwigamo abanyeshuri ibihumbi bitatu n’ijana na makumyabiri na batanu (3125) bari mu byiciro bitandukanye.


text:
Ni kenshi umuntu ubyibushye cyane cyane abagabo bafite umubyibuho ukabije ku gice cy’inda,anyura ku bantu ukumva baramusetse bavuga ngo ziriya ni inzoka zibyimbye muri iriya nda, nyamara nubwo baba batamupimye ngo barebe niba ari byo, burya inzoka zo mu nda ziri mu bintu bitera umubyibuho ukabije.Akenshi iyo umuntu arwaye mu nda duhita twiyumvisha ko ubwo yatumbye, ari kuribwa se, cyangwa yagize impiswi. Nanone duhita dutekereza kwituma impatwe, ikirungurira n’ibindi bimenyetso binyuranye. Ni gacye dutekereza ko burya umunaniro, umubyibuho udasanzwe, kutaringanira kw’imisemburo, umunabi nabyo bishobora guterwa no kuba ufite inzoka zo mu nda.
Muri iyi nkuru tugiye kureba uko inzoka zo mu nda ndetse n’izindi ndiririzi na Mikorobe zishobora gutera umubyibuho ukabije.
Uko bigenda
“Iyo umuntu afite inzoka zo mu nda,indiririzi,bagiteri ndetse na za mikobe ,izi zangiza agahu k’imbere mu nzira y’igogorwa ry’ibiryo ( hashobora kuba mu muhogo,mu gifu cyangwa mu mara). Ibi bituma rero umubiri wacu utabasha gukamura intungamubiri zose zinjiye binyuze mu byo twariye kuko hari agace runaka kakabikoze none kangiritse. Ibi bigira ingaruka ku bindi bice by’umubiri, ni nayo mpamvu ibimenyetso bishobora kugaragarira ahandi nkuko hejuru twabibonye. Iyo rero umuntu afite ikibazo mu nzira y’igogorwa, ibi bitera kubyimbirwa mo imbere aho ikibazo kiri nuko ubutumwa bugahita butangwa buvuga ko umubiri wacu ukeneye umusemburo mwinshi witwa cortisol (uyu ni umusemburo ushinzwe kurwanya ububyimbirwe mu mubiri). Nyamara kandi uyu musemburo wa cortisol ushinzwe nanone kubika ibinure niyo mpamvu iyo ukozwe ari mwinshi byongera umubyibuho cyane cyane ku gice cy’inda bitewe n’ibinure byahitekeye.”
Wamenya gute ko ufite inzoka,indiririzi ndetse na Mikorobe mu nda ?
Nubwo ushobora kumva ibimenyetso bimwe na bimwe ugatekereza ko ufite ikibazo runaka, ariko kwa muganga honyine niho bemeza niba ufite inzoka zo mu nda cyangwa izindi mikorobe nyuma yo gukora ibizamini byaba iby’amaraso cyangwa umusarane. Nuramuka ubonye ibi bimenyetso bikurikira, uzihutire kugana kwa Muganga.
Indwara z’imikorere mibi y’urwungano ngogozi zihoraho (ikirungurira, kutagogorwa kw’ibiryo, gutumba, ibyuka mu nda, …)
Umunabi, kwiheba no kwigunga.
Guhora wumva ushaka ibintu birimo isukari no kumva wayirigata.
Umubyibuho udasanzwe kandi utagaragaza ikiwutera, kimwe no gushaka gutakaza ibiro ariko ukabona ntibigabanyuka.
Ubwivumbure ku mafunguro amwe n’amwe kandi mbere warayaryaga (ubugari, ibijumba, umuceri, ibishyimbo,…)
Impinduka ku misemburo ku bagore, harimo imihango ihindagurika ku buryo budasanzwe, kuribwa cyane uri mu mihango
Umunaniro
Gutonekara mu ngingo
Ubufasha
Iyo wumvise bimwe mu bimenyetso twabonye haruguru, harimo no kubyibuha utazi impamvu,wihutira kugana kwa muganga bakagupima bakareba niba nta nzoka zo mu nda waba ufite. Iyo basanze uzifite uhabwa imiti.
Ese wari uzi ko hari imiti myimerere ivura inzoka zo mu nda ndetse ikagufasha no kugabanya umubyibuho ?
Niba ufite ibi bibazo by’inzoka zo mu nda ndetse n’umubyibuho ukabije,ubu hari imiti myimerere ikozwe mu bimera yica za nzoka zo mu nda n’izindi mikorobe zitandukanye, hari n’indi miti igufasha kugabanya umubyibuho ukabije waba ufite. Iyi miti irizewe ku rwego mpuzamahanga kuko ibifitiye ubuziranenge butangwa n’ibigo bikomeye ku isi nka FDA (Food and Drug Admnistration) ndetse ikaba itagira ingaruka ku muntu wayikoresheje. Muri yo twavugamo nka : Parshield capsule,Intestine cleansing tea, garlic oil softgel , Proslim Tea,Lipid care tea,……
Aho wabona ubu bufasha
Uramutse ukeneye ubu bufasha, wagana aho HORAHO Life dukorera mu mujyi wa Kigali mu nyubako yo kwa Rubangura, muri etaji ya 3, umuryango wa 302 na 301. Wanaduhamagara kuri 0788698813/0785031649. ndetse Wanabasura ku rubauga rwacu ari rwo www.horahoclinic.rw.
REBA VIDEO HANO


text:
Isomo ryo mu gitabo cy’Umuhanuzi Izayi 41,13-20
Kuko jye, Uhoraho, Imana yawe, ngufashe ukuboko kw’iburyo, nkakubwira nti «Witinya ! Ni jye ugutabara ! Witinya Yakobo, wowe bahonyora nk’akanyorogoto, witinya Israheli, n’ubwo ubu bakugereranya n’intumbi. Ni jye ugutabara – uwo ni Uhoraho ubivuze. Umuvunyi wawe ni Nyirubutagatifu wa Israheli. Dore nkugize imashini nshya icukura ubutaka kandi ifite amenyo asongoye, ugiye gutengagura imisozi, uyishwanyaguze, n’udusozi uduhindure umurama. Uzayigosora itwarwe n’umuyaga, maze serwakira iyinyanyagize. Naho wowe uzasingiza Uhoraho, uhimbarwe kubera Nyirubutagatifu wa Israheli. Abasuzuguwe n’abatishoboye bashakashaka amazi, ariko bikaba iby’ubusa, ururimi rwabo rukumirana kubera inyota; ni jye Uhoraho, uzabasubiza, jyewe Imana ya Israheli, sinzabatererana. Nzavubura inzuzi ku misozi itameraho akatsi, mu mikokwe hadudubize amasoko, ubutayu buhinduke ikidendezi, n’ubutaka bwumiranye buhinduke amariba. Nzameza amasederi mu butayu, iminyinya, ibiti bihumura n’imitini; ahantu h’amayaga mpatere imizonobari, imisave n’imigenge bikurire hamwe, bityo abantu barebe kandi bamenye, bigishanye kandi bumve, ko ari ikiganza cy’Uhoraho cyabikoze, ko ari Nyir’ubutagatifu wa Israheli wabiremye.


text:
Abakozi bakorera RAB Station ya Nyagatare, mu bikorwa byo kwita ku matungo barataka ko bamaze amezi atatu badahabwa umushahara, ibyo bavuga ko bibagiraho ingaruka ku mibereho y’abagize imiryango yabo, dore ko inshuro nyinshi batajya bahemberwa igihe bikabadindiza mu iterambere.
Abo bakozi ni abakora mu mirimo yo kwita ku nka z’inyambo, imikumbi y’ihene ndetse no mu buhinzi bw’ubwatsi bukorerwa mu cyanya cyahariwe RAB, giherereye mu Murenge wa Karangazi.
Abo baturage bavuga ko atari inshuro ya mbere batinze kubahemba, ibyo bavuga ko bibagiraho ingaruka zo kuba batabasha gukemura ibibazo bibasaba amafaranga mu mibereho yabo, dore ko hari n’abahitamo guta akazi badahembwe, bakigendera kubera kwicwa n’inzara.
Bati “nakoze ukwezi kwa mbere n’ukwa kabiri ndetse n’ukwa gatatu, nta kizere dufite cy’uko tuzahembwa, uhinguka imbere y’umuryango ufite isoni kuko nta mahaho uba uzanye, turabishyuza bakatubwira ngo biracyari muri system”.
Evaldi Kagwa uyobora RAB ishami rya Nyagatare, ntiyemeranywa n’abaturage, bavuga kudahabwa umushahara, kuko we avuga ko babahembye, n’ubwo adasobanura neza ukwezi bahembewe, akanasaba abagiye badahawe umushahara bakoreye kuza ku biro bakabisuzuma.
Imibare itangazwa n’ubuyobozi bw’ikigo cy’igihugu gishinzwe ubuhinzi n’ubworozi(RAB), igaragaza ko abakozi bakora mu mirimo yo kwita ku nka z’inyambo, imikumbi y’ihene ndetse no mu buhinzi bw’ubwatsi bukorerwa mu cyanya cyahariwe RAB, giherereye mu Murenge wa Karangazi, basaga igihumbi.
Ubuyobozi bwa RAB ishami rya Nyagatare bwo buhakana ko bwanze guhemba abakozi, bukavuga ko hari amafaranga buherutse kubahemba n’ubwo butagaragaza ukwezi bahembewe.
Eric Habimana


text:
Abanyarwandakazi Marguerite Mukashema, Umubikira w’i Kabgayi wo mu Muryango w’Abamisiyoneri b’urukundo b’aba-Calcutta na Reginette Uwingabire w’i Janja biciwe muri Yemen bazira ko ari abakirisitu basezeweho bwa nyuma mu Rwanda, bakazashyingurwa muri Yemen.
Mu bice bitandukanye by’u Rwanda habaye Misa yo gusabira abo babikira zayobowe n’Abasenyeri ba za Diyoseze bavukamo. Muri Paruwasi ya Kivumu Diyoseze ya Kabgayi, Umushumba wayo Musenyeri Mbonyintege Smaragde yayoboye igitambo cya Misa cyo gusabira Sr. Marguerite Mukashema, uvuka mu Murenge wa Cyeza muri iyo Paruwasi, cyabaye ku Cyumweru tariki ya 13 Werurwe 2016. Kuri altari hari amafoto y’abo Banyarwandakazi, Umunyakenyakazi n’Umuhindekazi bicanywe bakomoka mu muryango w’Intumwa z’Urukundo washinzwe na Tereza w’i Calcutta.
Mbonyintege yavuze ko Mukashema aje akurikira Umupadiri w’Umusuwisi Vjeco wari Umumisiyoneri wapfiriye mu Rwanda mu1998 , amaraso ye akaba yarakomeje kwera imbuto z’ubumisiyoneri harimo na Mukashema witabye Imana. Yavuze ko Mukashema yaranzwe n’ubutwari bwo kujya kwita ku bakene nta gihembo agamije, ubutwari bwe abugereranya n’ubwa Mariya Madeleine uvugwa muri Bibiliya wihuse agasiga abagabo agiye kureba niba koko Yezu yazutse. Musenyeri Mbonyintege yibukije ko ku isi huzuye ubugome bukorwa n’abantu ushobora kubona mu bandi basa n’abitwara neza; mu kwiyoberanya bakiririrwa baririmba amahoro nyamara bakoresha abandi mu kuyabuza Isi. Hirya no hino usanga bakoresha abana bafatirana kare bishakira amaramuko bakabashyiramo umutima mubi w’ubwicanyi nk’uko byagenze mu iyicwa ry’abo babikira bane biciwe muri Yemen. Yasabye abakirisitu gusabira abahungabanya amahoro ku Isi.
Mbonyintege yahumurije abari aho agira ati “ Kuba Abamaritiri si ubugome bw’imana ahubwo ni ubuntu bwayo imbere y’ubugome bw’abantu.” Marguerite Mukashema nta babyeyi yari afite yavukaga mu muryango w’abana icumi ari uwa gatandatu, umuryango we wamenye ko yapfuye ubibwiwe n’ababikira bo mu muryango umwana wabo yabagamo, barihangana kuko bari baramutanze ngo yihe Imana, bagira agahinda ko bari bamaze imyaka 10 batamubona, bakaba biteguraga kumubona muri uno mwaka. Mukantakirutimana Devothe wavuze ijambo ku ruhande rw’Umuryango wa Mukashema yagaragaje ko mu buzima bwe yarangwaga n’ibikorwa by’urukundo batatangajwe n’uko yabiguyemo, kuko wari umurimo yakundaga.
Akiri umwana muto mu gihe abandi bahugiraga mu mikino yabo we ngo yabaga arimo gutashya inkwi (gusenya)cyangwa yagiye kuvomera amazi abakecuru n’abasaza. Urwo rukundo ngo yaje kurukurana bituma yinjira mu ba-Calicutta. We ngo yigeze kumubaza impamvu ari mu gihugu kitarimo umutekano, amusaba kuvayo kuko bishobora kuba byashyira ubuzima bwe mu kaga, ariko ngo yamushubije ko ari ubutumwa yahamagariwe. Marguerite Mukashema yavutse tariki 29 Mata 1973 yinjira mu muryango w’intumwa z’urukundo(Umuryango w’Abamisiyoneri b’urukundo) tariki ya 19 Nzeri 1991 asezerana burundu muri Gicurasi 2003. Mu butumwa yakoze yabaye mu bihugu by’u Butaliyani,Brazil, Jordanie, Kenya na Yemen aho yiciwe. Mugenzi we Reginette Uwingabire w’i Janja muri Diyoseze ya Ruhengeri yavutse tariki ya 29 Kamena 1983, yinjira muri uwo muryango muri 2006 asezerana bwa mbere muri 2011, yari arimo kwitegura amasezerano ya burundu yari kuzakora muri uno mwaka, akaba yari amaze imyaka 12 muri uwo muryango.
Ubutumwa bwe yabukoze mu bihugu bya Kenya, Jordanie na Yemen yaguyemo aho yari amaze umwaka umwe. Abo babikira biciwe muri Yemen ari bane tariki ya 4 Werurwe 2016 hamwe n’abandi 12 bazira ko ari abakirisitu. Amafoto:Igihe
Yanditswe na Akayezu Snappy/Muhabura.rw


text:
Mu kubaka imishinga yo gushushanya, dukunze kumva ibiganiro bimwe na bimwe byerekeranye na tile trim, kandi abashinzwe imitako basa nkabashimishijwe cyane nibi, none tile trim ni iki?Waba ubizi?Kuki buri gihe ikoreshwa mugushushanya?
1. Tile trim.
Ikariso ya tile nayo yitwa umurongo wo gufunga cyangwa impande zinyuma zishushanya inyubako.Nkumurongo wo gushushanya mubishushanyo byinyubako, igira uruhare rwo gushushanya muburyo bwa dogere 90 ya convex ya tile.Ibikoresho bisanzwe bikoreshwa ni ibyuma bidafite ingese, PVC na aluminiyumu.
2. Kuki ukoresha tile trim.
Kubera kwishyiriraho byoroshye nigiciro gito, tile trim ikoreshwa cyane mugushushanya inyubako.Ikintu cyingenzi cyane nuko tile trim irashobora kurinda neza amabati namabuye kandi bikagabanya kugongana kwayo muri dogere 90 ya convex.Niba udakoresheje tile trim mugushushanya, nyuma yigihe kinini, hazabaho icyuho kumatako yibibumbano byamabati cyangwa amabuye, bizagutera kwinjira mubushuhe numukungugu, hanyuma bihinduke umwanda, bitera amabuye kuri kugwa byoroshye.Mu gushushanya gakondo, imirimo yo gusya amabati ni nini, kandi ibisabwa bya tekiniki ya shobuja wo gushushanya biri hejuru.Niba amabati yo hasi akoreshwa, ibintu byo guturika byoroshye biroroshye kubaho.Ikariso ya tile ikoreshwa mugihe cyo kubaka, kandi nta mpamvu yo gusya inkombe ya tile, irinda urusaku rwatewe no gusya, kandi ihuye nuburyo bwo kurengera ibidukikije imitako igezweho.
3. Ni izihe nyungu zo gukoresha tile trim.
Mugushushanya, gukoresha tile trim kugirango ushushanye inguni birashobora gukemura neza ikibazo cyinguni zingana mugihe cyo gutema, kandi kuyishyiraho biroroshye cyane, bishobora kubika ibikoresho byinshi byo gushushanya kandi bigatwara umwanya munini wagaciro kuri shobuja wo gushushanya. .
Ingaruka yo gushushanya inguni yo gukoresha tile trim ni nziza cyane.Inguni zigoramye kandi zoroshye, imirongo iroroshye, kandi inguni zifite imyumvire-itatu.Ingingo y'ingenzi ni uko ibikoresho fatizo bya tile trim bitazagira ingaruka mbi kumubiri wumuntu, ibyo bikaba byemeza cyane ubuzima bwabantu babituye.
DONGCHUN kabuhariwe mu gukora tile trim.Dufite ibikoresho byuzuye byo gusohora, ibikoresho byo gusaza, ibikoresho byo gukubita, kandi turashobora gukora anodizing yo hejuru, kuvura ubushyuhe bwumuriro, kuvura imiti, kuvura polish, nibindi. Hamwe nubwoko butandukanye bwububiko, abakiriya barashobora guhitamo muburyo butandukanye cyangwa gutunganya ibicuruzwa.Murakaza neza abakiriya murugo no mumahanga kutwandikira no gukora umusaruro wizeye.
Igihe cyo kohereza: Kanama-08-2022


text:
Mu buzima, hari udukorwa umuntu asuzugura nyamara ugasanga uduhaye agaciro agize ubuzima bwiza kurenza abandi batabyitaho.
Mu gihe waba wifuza guhora ufite imbaraga mu mubiri nta mavunane ndetse ufite n’isura nziza wakwita kuri ibi bikorwa bikurikira:
1. Kunywa amazi ukibyuka
Ni byiza kunywa amazi mu gikombe kinini ukibyuka mbere yo kugira ikindi kintu ushyira mu kanwa. Ibi bituma wongera amazi mu mubiri cyane ko uba umaze ijoro ryose umubiri ukoresha amazi wanyweye utararyama. Ikindi ni uko ngo amazi ya mugitondo atuma umuntu agira ubushake bwo kurya.
2. Gukaraba amazi y’akazuyazi:
Gukaraba amazi y’akazuyazi bigufasha kunanura imitsi y’umubiri. Ibi bigatuma amaraso atembera neza mu mubiri. Ibi kandi bituma ubushyuhe bw’umubiri na bwo bwiyongera bigatuma umunsi wose wirirwa umeze neza.
3. Kwisiga neza:
Nyuma yo kuva mu bwiyuhagiriro, ugomba gufata amavuta ukisiga winogereza. Ibi bituma mu maso hawe hamera neza umunsi wose.
4. Gufata ifunguro rya mugitondo:
Gufata ifunguro rya mugitondo ni byiza kuko bituma wirirwa ufite imbaraga bityo ukabasha gukora akazi kawe neza.
5. Kunywa icyayi:
Icyayi cya mukaru gikungahaye cyane ku bintu bigabanya oxygene mu mubiri w’umuntu (antioxydants). Ibi rero bituma ya myuka mibi irimo na za Co2 isohoka.
6. Gukora imyitozo ngororamubiri:
Imyitozo ngororamubiri ikozwe mu gitondo nko kugenda n’amaguru, kwirukanka n’ibindi wakora bituma ugabanya umunaniro uba uramukanye. Ibi rero bituma wirirwa umeze neza.
7. Kwitera imibavu:
Burya umuntu uhumura neza uba wumva afite ubuzima bwuzuye ndetse n’abantu unyuzeho bumva uhumura neza bityo bakabona uri umuntu ufite ubuzima bwiza. Ni yo mpamvu rero kwitera imibavu ari byiza ku buzima bw’umuntu. Cyakora ugomba kwirinda kurenza urugero.
8. Gutungurana:
Gutungura cyangwa gukorera udushya uwo mubana cyangwa abana bawe ubakorera utuntu duto duto rimwe na rimwe igihe batari babyiteguye bitera ibyishimo. Akensi ibi byishimo biboneka nk’iyo urimo gusoma ubutumwa (message) bakoherereje bagushimira cyangwa iyo bari kubikwibwirira bo ubwabo.
9. Gusetsa abantu:
Iyo ufite akamenyero ko gusetsa abantu mu gitondo bigufasha nawe kubyuka useka. Gusa biba byiza iyo usetsa umuntu ubiha agaciro na we agaseka akanakwereka ko ibyo wamubwiye koko byamusekeje. Uwo muntu ahora akwibuka ndetse akagumana muri we isura nziza ya twa tuntu dusekeje ukunda kumubwira.
10. Guseka:
Guseka ni byiza ku buzima bw’umuntu. Ni byiza rero kubyuka ukaba wajya aho bavuga utuntu dusekeje cyangwa nawe ukaba wavuga utuntu dusetsa abandi kuko iyo basetse nawe uraseka.
Ibi rero bishobora gufasha umuntu kwirirwa ameze neza. Gusa ugomba kubikora mu gitondo ukabona kwirirwa ufite ubuzima bwiza bityo gahunda zawe z’umunsi ukabasha kuzikora neza ukeye.
By Akayezu Snappy


text:
Jerome
Jerome (/ dʒəˈroʊm /; Ikilatini: Ewuzebi Sophronius Hieronymus; Ikigereki: EὐσέBιoς Ewφpόvιoς; azwi cyane nka Mutagatifu Jerome.
Jerome yavukiye ahitwa Stridon, umudugudu uri hafi ya Emona ku mupaka wa Dalmatiya na Pannoniya. Azwi cyane nkuwahinduye Bibiliya hafi ya yose mu kilatini (ubusobanuro bwamenyekanye nka Vulgate) n'ibitekerezo yatanze ku Mavanjiri. Urutonde rwe rw'inyandiko ni rwinshi.
Jerome yari azwiho inyigisho zerekeye ubuzima bw’imyitwarire ya gikristo, cyane cyane abatuye mu bigo by’isi nka Roma. Kenshi na kenshi, yibanze ku mibereho y’abagore kandi agaragaza uburyo umugore witangiye Yesu agomba kubaho ubuzima bwe. Ibyo byibanze ku mibanire ye ya hafi n’abakobwa benshi b’abagore b’abagore b’abagore bari bagize imiryango ikennye ya senateri.
Jerome azwi nk'umutagatifu akaba n'Umuganga wa Kiliziya na Kiliziya Gatolika, Itorero rya orotodogisi mu Burasirazuba, Itorero ry'Abaluteriyani, hamwe n'Abasangwabutaka. Umunsi mukuru we ni 30 Nzeri.


text:
Inyigisho ku munsi mukuru w’Urugo rutagatifu
Ku ya 30 Ukuboza 2012
AMASOMO:1º. 1 Sam 1,20-22.24-28 ; 2º. 1 Yh 3, 1-2.21-24; 3º. Lk 2, 41-52
Inyigisho yateguwe na Padiri Cyprien BIZIMANA
Nimurebe urukundo ruhebuje Imana Data yadukunze
1.Twizihije umuryango mutagatifu
Ukwigira umuntu kw’Imana, ni ibanga rihanitse. Kugira ngo tuyimenye muri twe igendana natwe aho dutuye, ni ibintu bidapfa gushyikirwa. Nyuma y’imyaka irenga ibihumbi bibiri ibyo bibaye, turabizirikana tukumva tugiriye imbabazi abantu bo mu ikubitiro batabashije gusobanukirwa n’uko ibyahanuwe byujujwe. Dutekereze ubuzima bwa BIKIRA MARIYA: yagaragaraga nk’umukobwa nk’abandi. Tumwitegereze ari mu rugo hamwe na YOZEFU. Dutangazwe n’ukuntu babanaga bazira inenge n’ubwo ab’icyo gihe batabibonaga. Twitegereze YEZU: ukuntu yabaye umwana nk’abandi mu rugo, uburyo yajyanaga n’ababyeyi buri mwaka i Yeruzalemu gusenga. Tumwitegereze afite imyaka cumi n’ibiri nk’abandi bana b’icyo gihe…Iyo tuzirikanye cyane ubwo buzima bwabo, twiyumvisha ko bitari byoroshye icyo gihe kwemera ko ari Imana ubwayo iri ku isi.
Muri iki gihe, dukora nk’aho ubwo buzima-mana bwumvikana. Nyamara ntitugaseke cyane abo mu gihe cya YEZU batasobanukiwe, natwe dushobora kuba tutarasobanukirwa. None se twagasobanukiwe, ntitwakwihatiye buri munsi kubaho twumva ko turi kumwe n’Imana ubwayo aho turi hose! Hari abishuka bavuga ngo iyo baba barabayeho muri ibyo bihe bari gukunda YEZU koko! Ibyo ni iby’ururimi rubangukirwa no kuvuga; none se icyatubuza kwemera nyabyo ubu ni iki kandi ari twe twahawe ibimenyetso bitambutse iby’aba kera?
YOZEFU, MARIYA na YEZU babayeho mu RUKUNDO RUHEBUJE. Ni yo mpamvu urugo rwabo rwabaye rutagatifu. Urugo Rutagatifu rw’i Nzareti, ni ishusho yuzuye y’URUKUNDO RUHEBUJE Imana Data yadukunze. Niba dushaka natwe UBUTAGATIFU, twiyemeze uyu munsi KUREBA URUKUNDO RUHEBUJE IMANA DATA YADUKUNZE.
2. Twizihije Urukundo Imana Data yadukunze
Kureba urwo RUKUNDO, ni ukururangamira, ni ukurushengerera, ni ukurwifuza mu buzima bwacu. Ni hehe turwitoreza muri iki gihe? Ese rurangwa muri Kiliziya? Rurangwa mu ngo muri buri wese muri twe se? Rurangwa muri Leta se? Ni he duhurira na rwo? Mu nzira, mu rugo, muri Kiliziya, mu mirimo dukora?
Aho hose URUKUNDO ni ruke. Aho hose hakeneye URUMURI. Aho hose dukeneye kwakira URUMURI RUTANGAJE. Aho hose tuhasanga abantu bake bacengeye mu ibanga ry’URUKUNDO. Tuhasanga abakunda YEZU bake cyane. Si ukubona ibintu nabi. Ni ukubibona uko biri. Ese URUKUNDO rundimo? Oya, intera ndiho ntihagije. Ngomba buri munsi kwiyemeza gukunda YEZU kuruta byose. Ndabona ko kumutunganira umunota ku munota, isegonda ku isegonda bindi kure. Buri munsi mbona nagirijwe n’icyaha. Abatagatifu babaye muri iyi kandi na bo bakatubwira ko babayeho barwana na Mushukanyi buri munsi, ni bo bandema agatima. Nizeye ko nzatsinda kugeza ku isegonda rya nyuma ry’ubuzima bwanjye hano ku isi nka bo. Ngomba ariko kuvunika nsanga YEZU buri munsi. Ndi umuntu wandujwe n’icyaha cy’inkomoko. Batisimu yarakindokoye. Ariko uburemere bwacyo bwatumye ingaruka zacyo zigaragaza buri munsi mu mubiri wanjye. Ngomba gutakamba buri munsi ndangamiye impuhwe z’Uwampfiriye ku musaraba.
Isi niyiburamo URUKUNDO izahora imerewe nabi. Isi itarimo URUKUNDO ni nk’umubiri udafite umutima. URUKUNDO ni wo mutima w’isi, ni wo utuma iby’isi bigenda neza nk’uko iyo umutima utera neza umuntu aba agihumeka. Uyu munsi dusabire tubikuye ku mutima inzego eshatu z’ingenzi zadufasha gukura mu RUKUNDO.
3. Urukundo rukwire hose
Inzego eshatu z’ingenzi nizakira URUKUNDO, ruzagira imbaraga zo kwigarurira abantu. Igihe tugezemo, abantu babatijwe ni benshi. Aho ubasanga hose, haba harimo ababatijwe kuko muri iki gihe iryo sakaramentu ryumvishwe na benshi n’ubwo biri ku rwego rw’inyuma akenshi.
Urwego rwa mbere dukeneye ko rwakira URUKUNDO, ni urw’abashinzwe gushyiraho amategeko mu bihugu. Kuki hashyirwaho amategeko asa n’aho arwanya URUKUNDO? Kuki amwe mu mategeko atorwa ari ya yandi adashobora gutunganya uburere bw’abana n’urubyiruko? Nyamara muri abo bayatora bakanayemeza usangamo abitwa abakristu batari bake!
Urundi rwego ni urwa Kiliziya nyobozi. Igomba guhora iri maso kugira ngo imitekerereze ibangamiye URUKUNDO itayinjirana. Kiliziya iyobowe na Roho Mutagatifu. Ni We ikwiriye gutega amatwi ikirinda kumubangamira. Uwihayimana aho ari hose, cyane cyane abasaseridoti, akwiye kumva ko ahagarariye Kiliziya ya YEZU KRISTU. Ni byiza ko yitoza kurangwa n’ubushishozi akirinda guhuzagurika mu bintu bibangamiye URUKUNDO. Iyo yihatira gukora ubutumwa mu bana no mu rubyiruko, aba atunganya inzira z’URUKUNDO.
Urwego rwa gatatu, ni urw’abashakanye. Abashakanye bumva neza umugisha bahawe mbere yo kubana, bafite uruhare ndasimburwa mu kurera mu RUKUNDO. Ubutumwa bw’ibanze buhera mu rugo. Kurangamira URUKUNDO rw’Urugo Rutagatifu, ni ko kumva ko n’ubu urwo RUKUNDO rushoboka. Abarezwe neza, bitegura neza umubano w’abashakanye kandi bagatuma wera imbuto nyinshi kandi nziza. Abahuriye mu guhurura batazi neza URUKUNDO, ni bo bisenya kandi bagasenya iyi si bakayihindura nabi. Abashakanye bafite umugambi wo gutera imbere mu RUKUNDO batubera urugero rw’ubuzima. YEZU KRISTU nabasingirizwe.
4. Urukundo ruhindure bose
Kwitegereza tutabeshya ruriya RUKUNDO RUHEBUJE Imana Data yadukunze, ni ukurwinjiramo akaba ari rwo ruyobora imibereho yacu yose. Mu Rugo Rutagatifu, Imana yashatse kutwereka ko abana b’abantu bashobora kubaho mu RUKUNDO. Ni ngombwa gusabira tubikuye ku mutima abategetsi, abayobozi ba Kiliziya n’abashakanye kugira ngo bagire uruhare rugaragara mu kubaka URUKUNDO mu mitima y’abana bato n’urubyiruko.
Urubyiruko ni rwo rupfa mu iterura. Iyo badatojwe URUKUNDO bakiri bato, bakurana urukundo gusa maze ntibigere bamenya URUKUNDO. Kamere yacu y’inyantege nke, ntishobora kugana ijuru idatojwe URUKUNDO. URUKUNDO ni rwo Rumuri rumurikira abantu. Yohani intumwa yasobanuye ko URUKUNDO ari IMANA mu kutubwira ko IMANA ari URUKUNDO. Ni ngombwa kandi birihutirwa gutoza abana bakivuka gukunda IMANA yo RUKUNDO. Abakura batozwa iyobokamana rishyitse kandi babona n’ingero nziza za bakuru babo, abo ngabo bashobora kubaha IMANA DATA SE WA YEZU KRISTU RUKUNDO RUHEBUJE, bakurikiza Amategeko yayo ntibabe imbata y’urukundo. Urukundo twandikishije inyuguti ntoya, ni imibereho isanzwe y’abantu ibaganisha gusa mu by’isi iby’ijuru bakabasharirira.
Bitewe n’uburangare bw’ababishinzwe, uburezi bugenda nabi maze hakaba imibabaro myinshi hirya no hino. Iyo tutatojwe URUKUNDO, dukura tuyoborwa n’umubiri wacu ubangukirwa no gucumura. Ingero zigaragaza ko tutazi URUKUNDO ni nyinshi. Twibande kuri rumwe muri zo.
Amarira y’abana bicwa muri iki gihe bataravuka, ni menshi. Aratabaza! Isi ntizayahonoka niticuza. Abana miliyoni mirongo itanu bicwa buri mwaka bataravuka! Ubwo bwicanyi bukorwa n’abirata ngo barakundana! Bakundana mu cyaha. Kibageza ku rupfu. Abenshi ni abivumbuye ku Mana bikurikirira umubiri wabo. Bene abo n’iyo bubatse ingo zirahirima kuko ziba zubatse ku musenyi. Umuzi w’ubwicanyi bukorerwa abo bana batagira kirengera, ni iharaka ry’ubusambanyi tudashobora gutsinda tutinjiye mu ishuri ry’URUKUNDO. Abashakanye na bo bahora bimirije imbere irari ry’umubiri n’iraha ryawo, ntibasimbuka urwo rupfu rutuma bahitana abo basamiye mu murengwe. Niba udashaka kwica kuri ubwo buryo, reka n’imibonano mpuzabitsina udafitiye uburenganzira (niba uri urubyiruko cyangwa warahisemo kuba ingaragu) cyangwa iyo ukorana akaduruvayo (niba wubatse). Umuntu si nk’inyamaswa, ashobora kwifata. Abantu ntibakwiye gushondana nk’uko inyamaswa zibigenza.
5. Umwanzuro: Dukurikize urugero rwiza
Duture abana bacu Imana bakivuka bazabeshweho na Yo. Ni ko Ana muka Elikana yabigenje yegurira Nyagasani umwana we Samweli. Bikira Mariya na Yozefu, ni cyo batwigisha mu kuzamuka buri mwaka bajya gusenga i Yeruzalemu bajyanye n’Umwana YEZU. Nidukurikiza izo ngero, isi yacu izabona abayibutsa URUKUNDO bahagije, maze irusheho kwiyubaka aho guhora yisenya cyangwa yihindanya.
YEZU KRISTU WATUVUKIYE ASINGIZWE MU MITIMA YACU.
UMUBYEYI BIKIRA MARIYA ADUHAKIRWE.


text:
ISOMO RYO MU GITABO CY’UMUHANUZI EZEKIYELI 36,23-28
Uhoraho ambwira iri jambo ati “Nzakuza izina ryanjye ry’ikirangirie mwandavurije muri ayo mahanga – uwo ni Nyagasani Uhoraho ubivuze – maze amahanga azamenye ko ndi Uhoraho, nimara kugaragariza muri mwe ubutungane bwanjye babyirebera n’amaso yabo. Nzabavana mu mahanga mbakorakoranye, mbavane mu bindi bihugu maze nzabagarure ku butaka bwanyu. Nzabuhagiza amazi asukuye maze mube abasukure; mbahanagureho ubwandure bwanyu bwose, muce ukubiri n’ibigirwamana byanyu byose. Nzabaha umutima mushya, mbashyiremo n’umwuka mushya. Mu mubiri wanyu nzakuramo umutima w’ibuye, nshyiremo umutima wumva. Nzabuzuzamo umwuka wanjye, mbatere gukurikiza amategeko yanjye, mwubahirize amabwiriza yanjye. Muzatura igihugu nahaye abakurambere banyu, mumbere umuryango nanjye mbe Imana yanyu.”


text:
Ukwemera ni ko konyine gukora ibitangaza!
Amasomo ya Liturjiya yo kuri iki cyumweru ni aya akurikira:
*Yeremiya 31,7-9
*Zaburi 125(126),
*Abahebureyi 5,1-6
*Mariko 10,46-52
1. Mu isomo rya mbere Umuhanuzi Yeremiya aragerageze kugarurira icyizere umuryango w’Imana wajyanywe bunyago i Babiloni. Icyo agamije ni ukubumvisha ko amarira yo mu buhungiro n’akaga gakomeye barimo muri iki gihe bidakwiye kubibagiza ko Imana ikibakunda kandi ko ntacyo itazakora ngo basubire mu gihugu cyabo mu byishimo. Koko rero iri ni ibanga ridahinduka: Imana ntabwo ijya yibagirwa abana bayo, cyane cyane iyo bari mu kaga gakomeye. Ahubwo iyo bagezweho nibwo bahabwa amaso yo kubona urukundo rwayo bakunze kwirengagiza mu gihe cy’umurengwe !
2. Mu ibaruwa yandikiwe Abahebureyi, haributswa umurimo w’abaherezabitambo cyangwa abasaseridoti.
Icyo dukwiye gufata mu mutwe ni uko:
(1)Umusaseridoti wese atorwa mu bantu
(2)Ni umuntu nk’abandi,si umumalayika, si ikigirwamana
(3)Ni umunyantege nke nk’abandi, ngo bikaba byagombye gutuma yumva abandi banyantege nke bitavuze ko agomba kubakingira ikibaba ,ngo abashyigikire mu mafuti!
(4)Ntiyiha icyo cyubahiro ku mbaraga ze bwite ahubwo abitorerwa n’Imana
(5) Ubutumwa ashinzwe ni uguhuza abantu n’Imana no kubunga na bagenzi babo.
Mbere ya Yezu ,Abaherezabitambo bakomokaga mu muryango wa Levi gusa. Ndetse Umuherezabitambo mukuru we yagombaga guturuka mu bakomoka kuri Aroni. Gutorwa n’Imana rero byavugaga kuvuka muri uwo muryango !
Gusa aho Yezu aziye, byaragaragaye ko we ntaho yari ahuriye n’umuryango wa Levi ahubwo we akaba yakomokaga ku mwami Dawudi. Byumvikane rero koatashoboraga gufatwa nk’umuherezabitambo wemewe n’amategeko ! Nyamara abakristu ba mbere barabyitegereje basanga mu kwigira umuntu kwe, Yezu yaratumwe guhuza abantu n’Imana ku buryo butambutse kure mu cyubahiro ubw’abaherezabitambo bo mu kiragano cya kera ! Kugira ngo bashobore kubona igisubizo cy’iryo hurizo, byabasabye guhindura imyumvire(mentalité) , bunguka igitekerezo cy’uko Imana yigenga bihebuje mu guhamagara uwo ishatse ! Ndetse niho iri somo rihera ryererekana ko mbere ya Levi hariho indi nzira ishoboka yo kuba umuherezabitambo , mbese nka Melkisedeki wo mu gihe cya Aburahamu nyamara akaba yemerwa nk’umuherezabitambo w’Uhoraho( reba Zaburi 109/110, 4).
Aya magambo make ahishe ukuri kwinshi ku byaranze amateka y’ubutumwa bw’abapadiri b’Abanyarwanda !
Mu Rwanda, kuba umusaserdoti wa kiliziya gatolika byigeze kugirwa umwihariko w’ubwoko ! Ariko nyuma byaje kugaragara ko koko Imana yitorera abo yishakiye, Hutu na Tutsi, wampaye inka ! Umupadiri w’umutwa wabayeho mu Rwanda ngo yaba ari Musenyeri Wenceslas KALIBUSHI(Nyundo) wenyine kuko yari Umusyete !!Niba abavandimwe bacu b’Abatwa nabo bagera ku cyubahiro cy’Ubwepiskopi se murumva koko Imana idatora uko yishakiye ?!
Ni uko rero ,Abapadiri bo mu Rwanda baturuka mu moko yacu uko ari atatu, uhakana ko atabaho yiyahure! Ubutumwa bashinzwe ni bumwe, n’ubwo kubusohoza bishobora kunyura mu nzira ziziguye kuri bamwe, bitewe n’ibihe igihugu cyacu kirimo.
Kwamagana akarengane kagiriwe abakene, kurwanya ivangura ribangamiye igice kimwe cy’abenegihugu, guhanurira abategetsi bashaka kwigira ibigirwamana , kuvuga ukuri gusaba abantu kugarukira Imana no kwiyunga na bagenzi babo, gukomeza mu kwemera abatotezwa…. byigeze korohera abapadiri b’Abatutsi, ku ngoma ya Cyami. Ndetse umwe muri abo bapadiri ari we Musenyeri Alegisi Kagame yahawe icyubahiro cyo kuba UMWIRU mukuru w’i Bwami(ni nka Premier Ministre), mu by’ukuri ni we wategekaga igihugu kugeza n’ubwo agena umusimbura w’umwami Rudahigwa ! Icyo gihe abapadiri b’Abatutsi bakoresheje bate ayo mahoro bari bafite , hagamijwe ineza ya rubanda ? Ryabara uwariraye !
Kuri repubulika ya mbere n’iya kabiri, bamwe mu bapadiri b ‘Abahutu bari bafite ijambo rikomeye cyane. Aho bashoboye gukoresha ako gahenge bari bahawe hagambiriwe kugirira umuryango wose akamaro ? Baratinyutse barahanura hagamijwe kurinda igihugu akaga ? Uko byagenze ibara umupfu !
Ku ngoma y’Agatsiko k’Abassajya, aka kasogongeye ubutegetsi kabanje gukindagura Abasenyeri n’abapadiri batagira ingano….sinzi neza uko abapadiri babyitwaramo ! Abafite ijambo barikoresha iki ? Ko ntajya mbumva bavugira rubanda rurengana, uretse iyo bagiye gushishikariza Abakirisitu gushyira utwabo mu Kigaga cy’Agaciro k’abambuzi ? Ikizwi neza ni uko abapadiri b’Abahutu nta jambo bafite, nugize icyo avuga cyumvikana afatwa nk’ufite ingengabitekerezo ya jenoside cyangwa ubangamiye gahunda za Leta ! Agakubitwa ikiboko , agafungwa cyangwa akameneshwa ! Benshi bahisemo kuruca bararumira kuko barimo abemera ko burya kubabara biruta gupfa !
Nanjye ndi umwe mu bagize ibyago byo guhabwa ubutumwa ku Ngoma idasanzwe (1999 !), Paul Mbangurunuka we yita « INGOMA NYANGOMA »! Ubundi muri kamere yanjye nari nsanzwe ndi umuntu witurije, uharanira ko abantu bose bagira amahoro, bagakemura amakimbirane banyuze mu nzira ya Non-violence gusa! Nyamara akarengane kagirirwa rubanda niboneye n’amaso yanjye, ukwishongora kw’Agatsiko n’abafana bako nahagazeho ubwanjye, iterabwoba nabayemo… byanzengurukije umutwe (Erega Abanyarwanda benshi bakwiye kuvurizwa i Ndera !), mpinduka undi muntu ! Kubera ko gukomeza kwigira IMPUMYI no kuba IKIRAGI imbere y’akarengane gakabije mbona kagirirwa rubanda ntari ngishoboye kubyihanganira , jyewe nahisemo kujya ahabona, nkamagana imikorere y’Agatsiko k’Iterabwoba mu nzira inshobokeye, ariko nanjye niho bingeze ! Uko byamera kose, sinteganya guhagarara kereka igihe ibintu byahindutse mu Rwanda cyangwa umunsi nasinziriye ubudakanguka ! Njyewe numva umutimanama wanjye umbwira ko ibyo nkora mbikora nk’ubutumwa bukwiye umuherezabitambo wiyemeje kuba umuhanuzi ! Utabyumva nkanjye yihangane basi .
3. Mu ivanjiri y’uyu munsi Yezu arahishura ibanga rikomeye rijyanye n’ubutumwa bw’abapadiri : Nibumvishe abantu ko Ukwemera ari ko gukiza!!(Sola Fide!)
Mu by’ukuri Yezu nta muntu n’umwe yigeze abwira ngo « genda ndagukijije » ahubwo ntiyahwemye kubahumura amaso ababwira ko UKWEMERA kwabo ariko konyine gushobora kubakiza. Bishatse kuvuga ko uwasanze Yezu amwemera nk’ushobora kumukiza, ni we wenyine washoboye gukira, abandi bose barabutashye !
Abapadiri batumwa kuba abatoza b’ukwemera Imana, bakereka abantu uko batagomba guheranwa n’ukwiheba kuko Imana nyine yabaremye itajya ibakuraho amaboko ! Batumwa kandi kwigisha abantu kwemera UMUNTU waremwe mu ishusho ry’Imana….Abapadiri b’Abanyarwanda batumwa guhumura abaturage no kubafasha kumenya neza ko Kiremwa-muntu atagomba gufatwa nk’igisimba, nk’umucakara, nk’utagira uburenganzira mu gihugu. Kwemera umuntu bibanziriza kwemera Imana, cyangwa se reka tuvuge ko bidatana ! Uvuga ko yemera Imana akirengagiza umuntu urengana, usuzugurwa, wicwa urubozo…ni umunyakinyoma n’umunyabipindi !
4. Rwose mu rwanda harabura UKWEMERA!
Tugomba kumenya neza ko tubyemeye, tukabyiyemeza kariya Gatsiko kimakaje politiki ya “ZANA BWANGU “igiye gusiga abaturage iheruheru dushobora kugasezerera nko mu kanya ko guhumbya ijisho. Kukarasa amasasu si ngombwa dore ko tutanayakarusha ,kurekera aho kukumvira byonyine byagahitana ! Nta yandi maboko kagira uretse ayo tugatiza, nitwe tugaha imbaraga gakoresha kaduterera ku munigo !Mwigira icyo mugatwara ariko murekere aho kugira icyo mugaha maze mwirebere ngo karananguka izuba riva!
Tugomba kwemera ko Paul Kagame n’abicanyi be atari kamara mu Rwanda! Batariho u Rwanda rwatembera neza cyane ndetse nta n’iterabwoba rirurangwamo, iterambere rikagera kuri buri wese ! Uwabafungirana mu nzu yagenewe abicanyi n’abajura, isi yakomeza ikazenguruka, Imana ikarushaho gasengwa no gusingizwa, ku isi no mu ijuru.
Gusa ibyo kwikiza Agatsiko nitwe dukwiye kubikora, si abazungu bonyine bazakadukiza, si Iyomwijuru izabidukorera. Ibyo dushoboye kwigezaho Imana ntibyivangamo.
Banyarwanda , Banyarwandakazi, niba mwumva koko muri impumyi, nimutere hejuru, musakuze cyane, musenge nka Baritimewo muti”mpa kubona”! Nimufungure AMASO mubone, nimutinyuke murebe uko igihugu cyacu kigeze aho umwana arira nyina ntiyumve, kubera politiki mbi y’AGATSIKO.
Nimukenyere twihingemo UKWEMERA kutajegajega, kumwe gushyigura imisozi, twemere ko Imana idukunda, kandi natwe twiyemere nk’abantu bashobora kwiyubakira igihugu kitari mu maboko y’abajura n’abafite uburambe mu gusogota abaturage!
Ngaho nimuhaguruke twamamaze ukwemera kwacu:
R/Nyongerera ukwemera Nyagasani,
Mana yanjye n’Umwami wanjye.
1. Ndemera Imana Data yaremye muntu ikamwishushyanya.
2. Ndemera…..
Icyumweru cyiza kubanze gukomeza kuba impumyi nka Baritimewo ,bakaba bareba neza uko Urwanda rwatabarwa n’Abanyarwanda bakagangahurwa !
Uwanyu Padiri Thomas.


text:
Eric Habimana
Bamwe mu batuye Umudugudu wa Nyarucyamu, Akagari ka Mubuga, Umurenge wa Shyogwe, mu Karere ka Muhanga, barashinja umukuru w’umudugudu wabo kubaha serivisi mbi, ibintu biniyongeraho ko hari na bamwe ashaka kwirukana muri uwo mudugudu batuyemo.
Ni mu gihe Umuyobozi w’Umurenge wa Shyogwe, buvuga ko ikibazo cy’uwo mukuru w’umudugudu bugiye kugikurikirana, na cyane ko atari ubwa mbere abaturage bamushyira mu majwi kubahohotera.
Abatuye mu Mudugudu wa Nyarucyamu, Akagari ka Mubuga, Umurenge wa Shyogwe, mu Karere ka Muhanga, bumvikana bavuga akarengane bakorerwa n’umukuru w’umudugudu wabo, ku uburyo hari na bo yavuze ko azirukana muri uwo mudugudu.
Bati “kugeza naho umuntu ambwira ngo navuye iwacu nkoze jenoside, ntavuka hamwe nawe, tutaziranye, ngo azanyirukana mu mudugudu, ngo nshwana n’umugore wanjye nta ni ntonganya ziraba mu rugo rwanjye, njye yarampemukiye kandi ari umuyobozi”.
Gusa ku ruhande rw’uwo muyobozi utungwa agatoki n’abo baturage, avuga ko ibyo bamuvugaho bamubeshyera, ko ahubwo abamushinja amakosa avuga ko ari abigumuye ku buryo nta gahunda n’imwe ya Leta bitabira .
Ati ” barabeshya, njyewe nta muturage n’umwe njya ngirana ibibazo nawe, iby’uko yakoze jenoside ntabyo nigeze mubwira, ahubwo ni uko nta muyobozi ukundwa n’abantu bose, banyangira ko mba nshaka gushyira mu bikorwa inshingano zanjye, abo bavuga ibyo bose ni abaremye udutsiko two kundwanya, kuko ntajya ntuma bakora ibitemewe“.
Kuri icyo kibazo umuyobozi w’agateganyo w’umurenge wa Shyogwe Rugaza Bititi Olivier akaba avuga ko ibyo umukuru w’umudugudu avuga, by’uko abaturage bigometse atari byo, ko ahubwo atari ubwa mbere aregwa n’abaturage, ku buryo ikibazo cye bagiye kugikurikirana.
Uwo muyobozi kandi akomeza asaba abaturage kujya begera ubuyobozi igihe cyose hari ibitagenda babona, kugira ngo nabo bagire uruhare mu bibakorerwa, ibi akaba abivuga nyuma yaho ubuyobozi bw’Akarere ka Muhanga busabye ubuyobozi bw’umurenge gukemura ibibazo, cyane cyane urugomo no guhishira abakora amakosa bigaragara muri uwo Murenge wa Shyogwe.


text:
Isogisi.Birashobora kuba amabara, ibibyimba, cyangwa kumanikwa neza na chimney.Bafasha kurinda ibirenge ibisebe n'impumuro y'inkweto.Birashobora kuba byiza cyane kandi bifite agaciro!
Kubiruka, amasogisi atanga ihumure nuburinzi.Isogisi itari yo irashobora gutuma ibirenge byinjira mu kirundo cy'ibyuya n'ibisebe, mu gihe amasogisi meza ashobora gukuramo ubuhehere no kugabanya ubushyamirane.
Nyuma ya byose, urukurikirane rw'uburebure rutanga urwego rutandukanye rwo kurinda, urwego rutandukanye rwo kwikuramo kugira ngo rufashe gutembera kw'amaraso no gutanga inkunga, hamwe n'uruhererekane rw'imyenda karemano na sintetike yo gukuramo ubuhehere.
Ubuy'samasogisizagenewe abiruka bakunda gutanga inkunga yinyongera kubirenge no kubirenge, kandi bisobanurwa nko guhobera cyane ibirenge.
Abiruka babonye ko kuboha inshundura zabo bifasha gukuramo ubuhehere no gukomeza ibirenge.Nubwo, cuff idafite umuyaga umwe kandi irashobora kugumana ubushyuhe.
Isogisi ikozwe muri 67% nylon, 28% fibre olefin na 5% spandex.Uku kuvanga kurema ubworoherane kandi ukongeramo akantu gato ko kwisiga.
Ese amano yawe yarabyimbye mugihe ukinirana mugihe wiruka?Amasogisi yirukairashobora gufasha.
Nubwo waba udahanganye nibisebe byamano, amasogisi yintoki yemerera amano yawe kugenda no gufata kubuntu, bishobora kunoza uburambe bwawe bwo kwiruka.
Ubuy Run amasogisi afite igishushanyo gihumeka, gikwiye cya ergonomic hamwe no kuryama hejuru, bikwiranye no kwiruka intera ndende cyangwa gutembera.
Isogisi ikozwe muri 28% Coolmax, 67% nylon na 5% lycra, kandi ikaza muburyo butandukanye no murwego rwo hejuru.
Gukora ibirenge binuka? Isogisi ya Ubuy ikozwe hamwe nudusimba twinshi two guhanagura kandi igatwikirwa na ion ya feza kugirango ifashe kugabanya bagiteri zitera umunuko.
Mubyukuri, abiruka bavuga ko amasogisi ashobora gukora inshuro nke udatangiye kunuka, ariko turasaba koza amasogisi buri gihe.
Urarengerwa no guhitamo amasogisi meza yo kwiruka?Hano hari ibintu byinshi tugomba gusuzuma:
Ikintu cya nyuma ugomba kwibuka nuko uhinduye inkweto zawe ziruka, amasogisi yawe meza yo kwiruka arashobora guhinduka-ariko ntutinye impinduka!Birashobora gufata ikigeragezo nikosa kugirango ubone isogisi ikurikira ihuye ninkweto zawe nshya.
Isogisi ifasha kugumya ibirenge no gushyira impano hafi ya chimney.Kubiruka, batanga inkunga ikenewe nuburinzi.
Igihe cyo kohereza: Ugushyingo-16-2021


text:
Ubukungu
Nyaruguru: Ubutaka Bwapfaga Ubusa Bwabyajwe Umusaruro
Abahinzi b’Icyayi bo mu Karere ka Nyaruguru bashima ko hari umushoramari wabafashije kubona uko bahinga icyayi ku butaka bavuga ko mbere bwabapfiraga ubusa.
Mbere y’uko batangira kubuhingaho icyayi, bwari buteyeho ishyamba ridatitse ndetse n’ibyatsi bita amashinge.
Umushinga SCON niwo wafashije abaturage guhinga icyayi ubaha inguzanyo ya Frw 900,000 yo gushora kuri buri hegitari ihinzweho icyayi.
Uwayagurijwe ayishyura ari uko icyayi cyeze akakigurisha akabona akabona uko yishyura.
Nta nyungu ku nguzanyo yakwa.
Bariya bahinzi bavuga ko ubuhinzi bw’icyayi bwatumye imibereho yabo itera imbere mu nzego zinyuranye.
Uyu mushinga SCON ukorana n’umushoramari w’’Umwongereza Sir Ian Wood.
Aherutse gusura bariya bahinzi ari kumwe na Minisitiri w’Ubuhinzi n’Ubworozi Dr Géraldine Mukeshimana.
Intego yarwo yari ukubashishikariza gukomeza kwita ku cyayi.
Sir Ian Wood yashimye bariya bahinzi uburyo bakora kugira ngo batere imbere, abasaba gukomeza gushyira imbaraga mu murimo wabo.
Minisitiri Dr Mukeshimana we yasabye abahinzi guhugukira ubuhinzi bw’icyayi kuko ari ubuhinzi bw’igihe kirambye.
Ku bibazo by’imihanda igera mu mirima y’icyayi kugira ngo byorohere imodoka zitwara umusaruro, ubuyobozi bw’Akarere ka Nyaruguru bwijeje ko bizashyirwa mu igenamigambi ry’Akarere.
Uriya mushinga SCON ukorana n’abahinzi 1300.
Umunyamakuru wa RBA wabasuye avuga ko bamaze guhinga hegitari zisaga 1170 mu Mirenge ya Kibeho, Cyahinda, Munini, Mata, Ruramba na Busanze.


text:
Bamwe mu bangavu baterwa inda z’imburagihe baravuga ko bazitirwa n’amategeko iyo basabye guhabwa serivisi zo kuboneza urubyaro kubera kudakwiza imyaka y’ubukure. Kwimwa izi serivise bituma hari bamwe bisanga bongeye guterwa inda, bakarushaho kwisanga mu bibazo bisanga ibyo baba basanzwe barwana nabyo. Basaba ko amategeko avugururwa bakitabwaho.
Bamwe mu baganiriye na intyoza.com bavuga ko iri tegeko rikwiye koroshywa nkuko hari ingingo zo gukurirwamo inda zorohejwe abangavu n’undi muntu wese watewe inda akayikurirwamo hisunzwe izo ngingo.
Aline, yabyaye afite imyaka 15, avuga ko nyuma yo kubyara yagiye ku mujyanama w’ubuzima kumusaba ko yaboneza urubyaro akamubwira ko atabyemerewe n’amategeko.
Yagize ati” Maze kubyara mbonye uko umuryango wanjye uncunaguza, nabonye ko ngomba kujya kuboneza urubyaro kugirango ntazongera kubyara, ariko haba ku mujyanama w’ubuzima yarampakaniye anyohereza ku kigo nderabuzima naho barabyanga ngo amategeko ntabwo abinyemerera ndataha ndabyihorera”.
Uwitwa Delphine, we avuga ko nyuma yo kwangirwa kuboneza urubyaro nyuma yo kubyara afite imyaka 16, yongeye gutwita indi nda kubera ko yagiye ku kigo cy’urubyiruko cya Kamonyi no ku kigo nderabuzima bakamubwira ko batabimukorera kuko atabyemerewe kubera ko atarakwiza imyaka y’ubukure yemewe mu Itegeko.
Ati” Maze kubyara numvaga bamfasha ngahita mpabwa uburyo bwo kuboneza urubyaro, ariko aho nagannye ku kigo cy’urubyiruko cya Kamonyi banze kumfasha no ku kigo nderabuzima biranga, nongera gutwara indi nda ntateganyaga doreko n’uwambere ntari mubashije kandi uwanteye inda yarahunze naramubuze. Iyo njya kwemererwa kuboneza sinari kongera kuyitwara ndetse umwana yaravutse hashize igihe arapfa”.
Annick, avuga ko kuba urubyiruko rutemererwa kuboneza urubyaro bituma bazitwara bakishora mu kuzikuramo rwishishwa ndetse abandi bagakoresha ibinini n’indi miti kugirango bitabare, aho bamwe usanga bibagiraho ingaruka zo kuzabura urubyaro ndetse bakaba banapfa kubera kubikora magendu bitabara.
Yumva Jean Paul, umuhuzabikorwa w’Ikigo cy’Urubyiruko cya Kamonyi avuga ko bagongwa n’amategeko atemerera umwangavu utarageza imyaka 18 y’ubukure guhabwa ubu buryo, ariko akavuga ko bibaye byiza habaho umwihariko kuri aba bangavu baba barabyaye.
Ati” Duhura n’imbogamizi zuko aba bangavu iyo batugannye batarakwiza imyaka y’ubukure 18 ivugwa mu itegeko kugirango bemererwe guhabwa serivisi zo kuboneza urubyaro arongera akabyara. Nkatwe rero ntawo twabikora kuko nubwo twabikora twaba dukemuye ikibazo kimwe ariko tukaba twamuteza ikindi kibazo kuko buriya buryo bushobora kumuteza ikibazo bitewe nuko umubiri we wabwakira, ariko habayeho umwihariko hari icyahinduka kuri aba bangavu”.
Uwimana Josephine, umubyeyi wo mu karere ka Muhanga ufite abangavu babiri batewe inda imburagihe avuga ko iyo baba bemerewe kuboneza urubyaro bitari kugenda uko byagenze kuko bari kuba barabukoresheje mbere yuko baterwa inda, ariko na nyuma ntibigeze bazihabwa umwe yongera kubyara .
Mporanyi Theobald, inzobere mu bijyanye n’ubuzima akaba impuguke ngishwanama mu muryango uharanira uburenganzira no guteza imbere ubuzima (HDI) avuga ko icyo bashyize imbere ari ubukangurambaga mu kumenyesha ibijyanye n’ubuzima no kubereka neza icyo ingingo z’itegeko zivuga ku gukurirwamo inda .
Avuga ko bagomba gukomeza gukora ubuvugizi ku zindi ngingo zirebana n’ubuzima nicyo zahindukaho kuko“ twebwe nabo dukorana nibyo dushyize imbere tugamije gutabara no gusigasira ubuzima bw’ubangamiwe. Izi ngingo rero zo kwemerera aba bangavu guhabwa serivisi zo kuboneza urubyaro nazo zarebwaho kuko mu gihe atafashijwe azongera atware indi kandi yakagombye kuba yaratabawe mbere hose”.
Kuva mu mwaka wa 2007 hatangijwe umunsi mpuzamahanga ngarukamwaka wo kuboneza urubyaro hagamijwe gukangurira abagore n’abakobwa kuruboneza ndetse mu bushakashatsi bwagiye bukorwa bwagaragaje ko abagore basaga 70% batarabasha kugera kuri serivisi zo kuboneza urubyaro.
Uyu mwaka, uyu munsi wizihijwe taliki ya 26 Nzeri 2021, ukaba warufite insannganyamatsiko igira iti “Mugore kuboneza urubyaro n’ubuzima bwawe kandi ni uburenganzira bwawe“.
Akimana Jean de Dieu


text:
Yanditswe Sep, 03 2022 18:36 PM | 100,020 Views
Imboni z'imiyoborere mu karere ka Kicukiro zasabwe kwegera abaturage no gufatanya mu bikorwa bigamije iterambere, abatuye aka karere bakaba bishimira ibikorwa by'iterambere birimo imihanda bakomeje kwegerezwa, ariko bakifuza ko ubuyobozi burushaho kubegera aho batuye kugira ngo bamenye aho kongera imbaraga.
Mu biganiro byahuje imboni z'imiyoborere mu karere ka
Kicukiro n'Umujyi wa Kigali, kuva ku mudugudu kugeza ku karere, abayobozi
b'inzego z'ibanze bamurikiwe ikayi igiye kwifashishwa mu ishyirwa mu bikorwa
ry'imihigo.
Umuyobozi w'Umujyi wa Kigali, Pudence Rubingisa yasabye imboni z'imiyoborere kurushaho gufatanyiriza hamwe mu gukemura ibibazo abaturage bahura nabyo.
Umujyi wa Kigali uvuga ko ikayi y'imihigo, abayobozi b'inzego z'ibanze bagiye gukoresha izoroshya gukurikirana ishyirwa mu ibikorwa rya gahunda zitandukanye no kumenya uko umuturage afashwa.
Kuki aborozi batitabira kujyana amata ku makusanyirizo mu Ntara y’Iburasirazuba?
Dec 07, 2022 Soma inkuru
Abagize inteko mu karere barifuza ko ingengo y’imari igenerwa ubuhinzi n’ubworozi yonger ...
Dec 07, 2022 Soma inkuru
Abasenateri basabye ko ikibazo cy’abana bakomeje guta ishuri gihagurukirwa
Dec 07, 2022 Soma inkuru
Urwego rw'abikorera ruri mu nzego zaje ku isonga mu zigaragaramo ruswa
Dec 07, 2022 Soma inkuru
Ibigo by’imari byasabwe kwirinda ruswa no guhangana n’ikibazo cy’imikorere idahwit ...
Dec 06, 2022 Soma inkuru
Ikoreshwa ry’ikoranabuhanga mu buhinzi rigeze he?
Dec 06, 2022 Soma inkuru


text:
Iyi nyandiko ikwereka uburyo wagenzura ukanishyura konterevasiyo ukoresheje nomero ya purake hamwe na nomero ya TIN cyangwa itike. Nomero ya tike ihabwa umushoferi w’ikinyabiziga wakoze ikosa ryo kutubahiriza amategeko y’umuhanda. Usaba ashobora kwishyurira itike imwe cyangwa nyinshi, biterwa n’amafaranga afite. Iyi serivisi itangwa na Polisi y’Igihugu (RNP).
TABLE OF CONTENTS
Uko wagenzura konterevasiyo
Usaba ashobora kugenzura konterevasiyo cyangwa agakomeza akazishyura. Iki gice cyerekana uburyo yamenya ko afite ibirarane cyangwa atabifite.
Ibikenewe:
Usaba agomba kuba afite TIN ihuye na nomero ye ya purake.
Kurikiza aya mabwiriza yoroshye maze ubashe kugenzura konterevasiyo:
1. Jya kuri www.irembo.gov.rw ahanditse Polisi, ukande kuri Kwishyura Konterevasiyo.
2. Kanda kuri Saba.
3. Shyiramo Nomero ya purake na TIN (TIN iboneka kuri karite jone) maze ukande kuri Kuzana. Iyo usaba afite konterevasiyo, ahita abona urutonde rw’ibirarane bye.
Uko wakwishyura konterevasiyo
Iki gice kikwereka uburyo wakwishyurira konterevasiyo ukoresheje nomero ya purake hamwe na nomero ya TIN cyangwa itike. Nomero ya tike ihabwa umushoferi w’ikinyabiziga wakoze ikosa ryo kutubahiriza amategeko y’umuhanda. Usaba ashobora kwishyurira itike imwe cyangwa nyinshi, biterwa n’amafaranga afite.
Ibi bitwara umunsi 1, igiciro kigahinduka bitewe n’itegeko ryishwe.
Ibikenewe:
Usaba agomba kuba afite TIN ihura na nomero ye ya purake.
Usaba agomba kuba afite nomero ya konterevasiyo.
Usaba agomba kuba afite telefone cyangwa imeyili bikora, cyangwa byombi.
Nyuma yo kureba ibirarane, ashobora gukomeza ku bikurikira:
4. Kwishyura, usaba ashobora gushyiramo Nomero ya purake na TIN (TIN iboneka kuri karate jone) cyangwa Nomero ya tike maze agahitamo konterevasiyo yifuza kwishyura (zose cyangwa zimwe).
5. Kanda kuri Ibikurikira maze ukomeze.
Ukoresha Nomero ya purake na TIN:
- Ukoresha Nomero ya Tike:
6. Reba ko amakuru watanze ari yo, ushyiremo nomero ya telefone na/cyangwa imeyili (email), urebe kuri paji y’amakuru watanze, maze ukande kuri Emeza.
7. Kode/nomero yo kwishyuriraho (99….) ihita yoherezwa kugira ngo wishyure. Usaba dosiye ashobora kwishyura akoresheje MTN Mobile Money cyangwa Airtel Money, App ya BK, amashami ya BK, aba ejenti ba BK, cyangwa akishyura mu buryo bw’ikoranabuhanga akoresheje ikarita ya VISA cyangwa MasterCard.
ICYITONDERWA:
1. Usaba ashobora gukoresha MTN Momo kwishyurira konterevasiyo ako kanya. Iyo nomero ya telefone yashyizwemo yemewe, ahita abona ubutumwa bumusaba kwemeza ubwishyu. Nomero ye ya telefone igomba kuba ifite konti ya MoMo ikora.
2. Nyuma yo kwishyura binyuze muri IremboGov, usaba yoherezwa ubutumwa bwemeza ko yishyuye. Konterevasiyo zihita zivanwa kuri icyo kinyabiziga/moto.


text:
Ni kenshi uzabona umuntu ajya nko kwicara ukabona arigengesera cyangwa se ukumva mu mavi ye hari gukocokamo utuntu. Ububabre bwo mu mavi bushobora gukomera ndetse ugasanga amavi yabyimbye bikaba byanatuma kugenda bidakunda. Uku kubabara mu mavi bishobora guterwa n’impamvu nyinshi kandi bishobora kwibasira ingeri nyinshi z’abantu,yaba abagore,abagabo,abakuru cyangwa abato,gusa iyo bigeze mu bageze mu zabukuru ho zibigirizaho nkana. Muri iyi nkurur tugiye kureba ibishobora gutera kubabara mu mavi ndetse n’uko wakira ugatandukana nabyo.
Zimwe mu mpamvu zitera ububabare bwo mu mavi
Ni byinshi bishobora gutera umuntu kubabara mu mavi,ariko reka turebe bimwe muri byo :
• Kwangirika kw’ibice bigize amavi (injuries),wenda nk’igihe umuntu akoze impanuka, uduce dutandukanye tugize ivi dushobora kwangirika bityo bigatuma umuntu ababara mu mavi.
• Hari indwara zifata mu ngingo,nka za rubagimpande,gute,n’izindi.Cyane cyane indwara zikunda gufata abageze mu za bukuru,izo zangiza ibice bitandukanye bigize ivi,kuburyo ivi ritangira kukubabaza.
• Hari n’udukoko dushobora kwangiza ivi ibyo bigatuma nk’amavi abyimba,amazi aba mu mavi agashiramo,ugasanga urabara cyane.
• Kugabanyuka kw’amazi aba hagati y’amagufa yo mu ivi, bigatuma ugira ububabare kuko amagufa yo mu ivi akubaaho
Nubona ibi bimenyetso uzamenye ko amavi yawe afite ibibazo ?
Kubyimba
Iyo uhina wumva mu mavi hakocokamo utuntu
Kumva mu mavi haka umuriro
Amavi atangira gutukura ndetse wakoraho ukababara
Kubabara iyo uhina cyangwa urambura ivi
Gucika intege mu kuguru
Kunanirwa kugenda ukaba wagenda ucumbagira,n’ibindi……
Niba uri umwe muri aba bakurikira,ufite ibyago byinshi byo kurwara amavi
Ubyibushye cyane
Ufite ubumuga bw’ingingo cyane cyane ubw’amaguru,nk’abantu bafite amaguru atareshya
Ubadakora imyitozo ngororamubiri.
Niba warigeze kugira ibibazo mu mavi
Ugeze mu za bukuru.
Niba udakora imyitozo ngororamubire cyangwa se uyikora birenze urugero
Dore igisubizo ku bantu bafite iki kibazo cyo kubabara mu mavi
Ni kenshi uzasanga umutu arwaye indwara zo mu mavi, yarivuje bikanga cg se imiti ikamugiraho ingaruka zitandukanye, niba byaranze burundu, igisubizo ni Imiti ndetse n’inyunganiramirire bikoze mu bimera,muri yo twavugamo nka :
• Joint health Capsules
• Calcium Tablets
• Deep sea fish oil Capsules ……
• Compound marrow Powder
Izi produits zisana mu mavi kuko zigaburira amavi bikavura amavi yatangiye kwangirika ndetse zifasha amagufa gukomera, ibi rero bituma bwa buribwe bwo mu mavi bugenda bushira, bityo ugakira.
Irizewe
Iyi miti gakondo ndetse n’inyunganiramirire ikoreshwa ku ruhando mpuzamahanga kuko ibifitiye ibyangombwa bitangwa n’ibigo bikomeye ku isi nka FDA (Food and drug administration), iki ni ikigo gikomeye cyo uri Amerika gitanga ubuziranenge bw’imiti ndetse n’ibiribwa.
Twabibutsa ko iyi miti ndetse n’inunganirmirire, nta ngaruka bigira ku muntu wabikoresheje.
Aho wabona ubu bufasha
Uramutse ubufasha,wagana aho HORAHO Life ikorera mu mugi wa Kigali,mu nyubako yo kwa RUBANGURA, muri etaji ya 3 mu muryango wa 302 na 301. Aha uhasanga inzobere mu buzima ndetse no mu mirire zigufasha.Ushobora no kubahamagara kuri numero 0788698813/ 0785031649 ku bindi bisobanuro.Ndetse wanasura urubuga rwacu arirwo www.horahoclinic.rw.
REBA VIDEO HANO


text:
Ikigo cy’Igihugu cy’Iterambere RDB gitangaza ko igihe Pariki ya kane izaba itangiye gusurwa hitezwe ubwiyongere bw’abasura Intara y’i Burengerazuba n’igihe bayimaramo.
Mu mwaka wa 2015, Ubukerarugendo bwinjije amadevize asaga miliyoni 315 z’amadorali ya Amerika. RDB ivuga ko yihaye gahunda yo kongera nibura 25% ku musaruro w’ubukerarugendo buri mwaka.
Mu rugendo rwo kuzamura uyu musaruro harimo no kongera uburyo amafaranga yinjizwamo. Ubuyobozi bwa RDB buvuga ko mu gihe hazaba hatangijwe ibikorwa byo gusura pariki nshya igizwe n’ishyamba rya Gishwati na Mukura, bizongera umubare wa ba mukerarugendo baza mu ntara y’u Burengerazuza, bityo n’madevize akarushaho kwiyongera.
Umukozi muri RDB mu ishami ry’ubukerarugendo no kubungabunga urusobe rw’ibinyabuzima ushinzwe guteza imbere ibikorwa by’ubukerarugendo, Gakire Callixte yagize ati “Icyo tuyitezemo ni ukuzamura umubare w’abasura umujyi wa Rubavu, kuko umuntu niba yazaga akahamara iminsi itatu, azajya yongeraho indi minsi asura iriya pariki kandi ntiyayirangiza umunsi umwe, bityo niko azajya arushaho gukoresha amafaranga menshi mu gihugu.”
Ibi kandi byuzuza ibyo Minisitiri w’Umutungo kamere yatangaje ubwo yagezaga umushinga w’itegeko rigira ayo mashyamba yombi Pariki kuri Komisiyo Ishinzwe Uburezi, Umuco n’Urubyiruko mu Nteko Ishinga Amategeko muri Mata 2015, aho yavuze ko iyo pariki izagira uruhare mu kongera inyungu igihugu kivana mu bukerarugendo.
Ishyamba cyimeza rya Gishwati na Mukura riherereye mu ruhererekane rw’Imisozi y’isunzu rya Congo-Nil, rigizwe n’urusobe rw’ibiti birimo amoko asaga 60. Iri shyamba ryashyizwe mu byiciro by’amashyamba agomba kubungabungwa mu mwaka wa 1933.
Ayo mashyamba azwimo kandi ubwoko bw’inyamaswa zinyuranye ziganjemo inkende n’impundu (chimpanzee) n’inkima (golden monkey), inyoni n’izindi nyamaswa nto zinyuranye.
Pariki y’Igihugu ya Gishwati-Mukura iherereye mu Turere twa Rutsiro na Ngororero, mu Ntara y’i Burengerazuba bw’igihugu, ingana na hegitari 3 558, harimo icyanya cya Gishwati gifite ubuso bungana na Hegitari 1 570, n’icya Mukura kingana na Hegitari 1 988.


text:
Alice Dusabimana
Bamwe mu baturage bo mu Karere ka Rwamagana, ntibavuga rumwe ku itegeko rishya rijyanye n’izungura, aho ubu ridahatira umubyeyi gutanga umunani. Urubyiruko rwo muri ako karere, rukaba rusaba ko iyo ngingo yasubirwamo igahindurwa, kuko babona bisigaye biteza itonesha kuri bamwe mu bagize umuryango.
Ubundi mbere hose abana mu muryango bakuraga bafasha ababyeyi babo, bizeye ko igihe nikigera bazahabwa umunani. Nyamara ubu Itegeko nimero 27/2016 ryo ku wa 8/7/2016, rigena imicungire y’umutungo w’abashyingiranywe, impano n’izungura ryasimbuye itegeko N0. 22/99 ryo ku wa 12/11/1999, ribigena ukundi. Umubyeyi aha afite uburenganzira bwo guha abana be impano cyangwa akabireka.
Bajeneza Emmanuel utuye mu Karere ka Rwamagana, Umurenge wa Muhazi, avuga ko umubyeyi agomba kurihira umwana ishuri, akiga naho kuguhabwa umunani bikaba ari ubwumvikane hagati y’umwana n’umubyeyi.
Akomeza agira ati”Umwana yitwaye neza rwose wamuha, ariko yitwaye nabi ntacyo wamumarira, kuko hari abana bitwara nabi, ariko umwana yitwaye neza wamuha, ririya tegeko ni ryiza, abana benshi basuzuguraga ababyeyi babo”.
Batanga Emmanuel avuga ko” irYO tegeko hari aho rizateza umwiryane mu muryango, hari umubyeyi uzitwaza iryo tegeko, ashake kurenganya abana. Ku kigero cya 60% ni ryiza, kuko iryariho ryatumaga abana badakora ngo bashake ibyabo, naho 40% umubyeyi nadaha umwana we azaza amwice”.
Umuyobozi w’Akarere ka Rwamagana Mbonyumuremyi Rajab aragira ati” itegeko No 27/2016 rigenga imicungire y’umutungo w’abashyingiranywe impano n’izungura, rivuga ko umutungo ari uw’umugabo n’umugore bwite, ntabwo umwana yemerewe kubabangamira igihe bashatse kuwugurisha”.
Umuyobozi w’Akarere ka Rwamagana Mbonyumuvunyi Rajab
Mbere itegeko ritaravugururwa, ryavugaga ko itegeko N0 22/99 ryo ku wa 12/11/1999 ryuzuza igitabo cya mbere cy’urwunge rw’amategeko mbonezamubano, kandi rishyiraho igice cya gatanu cyerekeye imicungire y’umutungo w’abashyingiranywe, impano n’izungura mu ingingo yaryo ya 42, yagenaga ko itangwa ry’umunani ari igikorwa ababyeyi bakora bakiriho, kigamije kugabira umutungo abana babo cyangwa ababakomokaho, bagahita bawegukana bikitwa ko bashoje inshingano yo kubarera no kububakira.